U rezervama banaka 233,6 miliona | Ekonomist\nObavezna rezerva banaka na kraju decembra iznosila je 233,6 miliona eura, pokazali su podaci Centralne banke (CBCG).\nOd ukupnog iznosa, na računima obavezne rezerve banaka u zemlji izdvojeno je 51,5 odsto, a na računima CBCG u inostranstvu 48,5 odsto.\n“Prosječno stanje ukupnih depozita banaka u novembru, koji čine osnovicu za obračun obavezne rezerve, bilo je 3,16 milijardi eura. Od ukupnog nivoa depozita na one po viđenju odnosi se 60,7 odsto, a na oročene 39,3 odsto”, naveli su u CBCG.\nBanke u Crnoj Gori izdvojile su obaveznu rezervu na osnovu odluke CBCG. Njome je uspostavljen sistem obračuna obavezne rezerve primjenom stope od 7,5 odsto na dio osnovice koju čine depoziti po viđenju i depoziti ugovoreni sa ročnošću do jedne godine.\nStopa od 6,5 odsto primjenjuje se na dio osnovice koju čine depoziti ugovoreni sa ročnošću preko jedne godine.


[EWB Intervju] Marineli: Partnerstvo Srbije i NATO postaje sve jače na obostranu korist - European Western Balkans\n[EWB Intervju] Marineli: Partnerstvo Srbije i NATO postaje sve jače na obostranu korist\nAutor Vukašin Živković 21. 12. 2018.\nĆezare Marineli; Foto: NATO\nIntervju sa brigadnim generalom Čezareom Marinelijem, šefom NATO vojne kancelarije za vezu u Beogradu.\nEuropean Western Balkans: Kako vidite partnerstvo između Srbije i NATO-a? Šta vidite kao glavne koristi saradnje Srbije i NATO-a za obe strane?\nČM: Sa zadovoljstvom mogu da kažem da NATO i Srbija produbljuju praktičnu saradnju i naše partnerstvo postaje sve jače u svim oblastima. NATO i Srbija imaju dobre odnose, uz široku praktičnu saradnju i sve razvijeniji politički dijalog koji u potpunosti poštuje politiku vojne neutralnosti Srbije. Mi sarađujemo na obostranu korist i to doprinosi održavanju bezbednosti na Balkanu i u širem međunarodnom kontekstu.\nEWB: Koji su bili najuspešniji vidovi saradnje? Šta su, prema vašem mišljenju, glavne oblasti gde se ova saradnja može dalje unaprediti?\nČM: Odnos NATO-a i Srbije je koristan za obe strane i uspešan u svim oblastima saradnje. Naravno, kao i svuda, uvek ima prostora za unapređenje. Ova 2018. godina je bila veoma uspešna. Oktobar je obeležila međunarodna terenska vežba upravljanja posledicama vanrednih situacija „SRBIJA 2018“ u organizaciji MUP-a Srbije i Evroatlantskog koordinacionog centra za vanredne situacije NATO. To je bila najveća vežba ove vrste koju je NATO ikada organizovao. Njen cilj bio je povećanje interoperabilnosti u međunarodnim operacijama odgovora na vanredne situacije i mislim da smo ispunili naš cilj.\nNedavno ste mogli da vidite i REGEX, priliku da partnerska zemlja uz podršku NATO-a planira vežbu od početka do kraja, shodno svojim potrebama za obuku. Inicijativa REGEX podrazumeva da jedna partnerska zemlja poziva susedne partnere na nacionalnu vežbu, pri čemu NATO pruža podršku radionicama za planiranje vežbe. Najnoviji podaci pokazuju da Srbija i NATO imaju preko 150 zajedničkih aktivnosti svake godine.\nEWB: Šta očekujete u pogledu novog Individualnog akcionog plana partnerstva (IPAP) između Srbije i NATO-a? Kako mislite da će se razlikovati u odnosu na prethodni?\nČM: Kao što znate, IPAP zaključen u januaru 2015. je zajednički dogovoren okvir u kom partnerska zemlja izlaže svoje ciljeve za reforme i oblasti u kojima NATO može da pruži pomoć kako bi se ti ciljevi postigli. On olakšava organizaciju bilateralne saradnje, čime obezbeđuje da NATO i njegove pojedinačne članice mogu da pružaju podršku Srbiji u postizanju svojih ciljeva reformi.\nIPAP predstavlja važan korak napred u odnosu, koji omogućava NATO-u i Srbiji da prodube kako političke konsultacije, tako i praktičnu saradnju. U prethodnim godinama, IPAP je omogućio uspešnu saradnju na mnogim poljima i nadamo se da će se to nastaviti na isti način.\nEWB: Odnosi između Srbije i NATO-a su bili napeti usled najskorijih incidenata na Kosovu i različitih tumačenja uloge KFOR-a. Odakle potiču ovi nesporazumi?\nČM: Misija KFOR-a je JASNA, a to je da održava sigurno i bezbedno okruženje za sve ljude i sve zajednice na Kosovu u skladu sa Rezolucijom 1244 Saveta bezbednosti UN-a. Pored KFOR-a, druge profesionalne multietničke bezbednosne snage su spremne da se bave mogućim bezbednosnim incidentima na Kosovu. One su stvorene uz podršku međunarodne zajednice i igraju važnu ulogu u svakoj kriznoj situaciji. KFOR je treći u bezbednosnom lancu reagovanja na Kosovu, posle Kosovske policije i EULEX-a.\nŠto se tiče najskorijih dešavanja na Kosovu, žao nam je što je Kosovski parlament usvojio tri zakona kojima je započet proces tranzicije Kosovskih bezbednosnih snaga. Ta odluka je doneta uprkos brigama koje iskazao NATO. Dok je u načelu odluka o tranziciji Kosovskih bezbednosnih snaga pitanje o kojem Kosovo odlučuje, jasno smo stavili do znanja da nije dobro vreme za ovaj potez. NATO podržava razvoj Kosovskih bezbednosnih snaga u njihovom sadašnjem mandatu. Uz promenu mandata, Severnoatlantski savet će sada morati da preispita nivo angažovanja NATO-a u odnosu sa Kosovskim bezbednosnim snagama.\nNATO kroz KFOR ostaje posvećen bezbednom i sigurnom okruženju na Kosovu i stabilnosti u širem regionu Zapadnog Balkana. Međutim, sve strane moraju da se staraju da ova odluka ne dovede do daljeg dizanja tenzija u regionu. Svi odgovorni politički akteri u regionu treba da se fokusiraju na napredak uz reforme, kao i na dijalog. Želim i da naglasim značaj kontinuirane komunikacije između KFOR-a i Vojske Srbije, o kojoj svedoči nedavni sastanak između komandanta KFOR-a general-majora Lorenca Dadaria i načelnika Generalštaba Vojske Srbije general-potpukovnika Milana Mojsilovića.\nEWB: Pitanja u vezi sa posledicama NATO bombardovanja Srbije 1999. i dalje predstavljaju jedan od najvećih izazova u saradnji između Srbije i NATO-a i podršci javnosti NATO-u. Ovog maja u Srbiji je oformljena parlamentarna Komisija za utvrđivanje posledica NATO bombardovanja na zdravlje ljudi u Srbiji i na Kosovu. Koji stav ima NATO u pogledu rada ove komisije?\nČM: NATO veoma ozbiljno shvata pitanja zdravlja i životne sredine. Nakon vazdušne kampanje 1999, formirali smo komisiju NATO-a kako bismo što bolje razumeli posledice osiromašenog uranijuma. Do današnjeg dana, nijedna članica NATO-a ili partnerska zemlja raspoređena na Kosovu nije našla vezu između zdravstvenih problema osoblja raspoređenog na Balkanu i osiromašenog uranijuma, niti smo našli ikakvu pretnju radioaktivnosti po ljudsko zdravlje na lokacijama na kojima smo tamo vršili testiranje.\nPodsećam vas da je municija sa osiromašenim uranijumom korišćena skoro isključivo na zapadnom i južnom Kosovu, i na samo nekoliko lokacija u južnoj Srbiji. Takođe bih vas uputio na izveštaje Programa Ujedinjenih nacija za životnu sredinu (UNEP) o osiromašenom uranijumu u regionu, koji su pokazali da je rizik izloženosti osoblja NATO-a osiromašenom uranijumu „neznatan“.\nEWB: Nemačka kancelarka Merkel i francuski predsednik Makron su nedavno najavili inicijativu za formiranje „Evropske vojske“. Prema vašem mišljenju, šta bi njeno osnivanje značilo za bezbednosnu arhitekturu Zapadnog Balkana i ulogu NATO-a u regionu?\nČM: Projekti kao što su vojna mobilnost, Evropski odbrambeni fond, PESCO, sve to može doprineti ravnopravnijoj podeli tereta unutar NATO-a. To može upotpuniti ulogu NATO-a, pomoći razvoj novih sposobnosti NATO-a i baviti se fragmentacijom evropskog odbrambenog tržišta. Ovo je nešto što je generalni sekretar pozdravio mnogo puta.\nAli generalni sekretar je takođe jednako jasno izneo činjenicu da napori EU ne smeju da se takmiče sa NATO-om, niti smeju da dupliraju NATO, pošto NATO ostaje temelj evropske bezbednosti. Moramo zapamtiti da će nakon Bregzita 80% izdvajanja za odbranu u NATO-u dolaziti od NATO zemalja koje nisu članice EU. A trima od četiri borbene grupe koje smo rasporedili u istočnom delu Alijanse, u zemljama Baltika i Poljskoj, upravljaće saveznici koji nisu članice EU.\nPored toga, geografija je bitna. Norveška na severu, Turska na jugu i Kanada, SAD i Velika Britanija na zapadu su važni za evropsku bezbednost. Tako da su geografija i novac činjenice koje ne možemo zanemariti.\nĆezare MarineliIPAPKFORNATOOTANSrbija 2018Vojska Kosova\nStoltenberg: Zakoni o transformaciji Kosovskih bezbesnosnih snaga neće uticati na KFOR\nEWB SCREENING / Florijan Biber: Stanje demokratije najveća prepreka pristupanju Srbije EU\nEWB SCREENING 21. 05. 2021. 22. 05. 2021.\nMarina Zec 27. 04. 2017. 27. 04. 2017.


Raskid ugovora u Partizanu, ko ga je inicirao? - Sportske.net\nRaskid ugovora u Partizanu, ko ga je inicirao?\nRastanak je izvestan, samo je pitanje načina...\nIz stručnog ugla - Kakve probleme imaju Džok Lendejl i Markus Pejdž i kako ih prevazići?Određen termin prvog ovosezonskog "večitog" derbijaTrinkijeri nalazi pozitivne stvari, Džikić traži da se upamte njegove rečiTrinkijeri "napisao" prvi otkaz!Dežurni krivac na udaru - "Nije ni za basket, šalji ga u Mladost!" (TVITOVI)\nNije prošlo ni mesec dana, Entoni Braun je 23. oktobra zvanično promovisan u novo pojačanje crno-belih, a već sada je jasno da je njegova epizoda u crno-belom dresu okončana.\nNovi trener Andrea Trinkijeri već ne računa na njega, na poslednja dva gostovanja ga nije ni vodio, pa se juče se pojavila informacija da crno-beli pokušavaju da nađu način da raskinu ugovor sa Amerikancem.\nVečeras ''Novosti'' pišu na tu temu, s tom razlikom što se ističe da je Brauna ''izdalo strpljenje'' i da je on taj koji je zatražio raskid ugovora, nezadovoljan svojim statusom.\nBilo kako bilo, konačan epilog bi trebalo da je potpuno jasan, ostaje samo da se sve ozvaniči, da se dogovore uslovi preranog okončanja saradnje, pa da Braun krene u potragu za novim klubom, a Partizan eventualno za nekim novim pojačanjem. Ali, pravim pojačanjem...\nKada je Braun u pitanju, ostaće upamćeno i da u dresu Partizana nije uspeo da upiše ni jedan jedini poen, a nastupio je u tri utakmice, u kojima je zbirno sakupio tek oko 18 minuta u igri.


Uspešni pregovori o kreditiranju izgradnje na Koridoru 10\nPredstavnici Svetske banke i Vlade Srbije završili su pregovore o kreditiranju izgradnje tri deonice autoputa na Koridoru 10, u vrednosti od 388 miliona dolara. Koji je značaj ovog dogovora i šta ovaj auto-put, koji povezuje Srbiju sa zemljama Evropske unije, donosi zemlji u ekonomskom smislu?\nSvetska banka podržaće želju Vlade Srbije da izgradi nedovršene deonice Koridora 10, koje vode od Niša – istočno, ka Bugarskoj i južno, ka makedonskoj granici. U okviru celokupnog projekta koji košta oko 1.58 milijardi evra, Svetska banka će izdvojiti 275 miliona, što je, kako objašnjava šef njene kancelarije u Srbiji Sajmon Grej:\n"Najveći pojedinačni projekat Svetske banke u Srbiji od početka 2000. godine."\nKonačnu odluku o odobrenju kredita trebalo bi da donese bord direktora Svetske banke 9. jula, a radovi na ovim deonicama Koridora 10 trebalo bi, nakon okončanja zakonskih i drugih formalnosti, da krenu polovinom novembra.\nVođa projekta Svetske banke Martin Hamfriz precizirao je da se kredit odnosi na deonice Grabovica-Grdelica, Vladičin Han-Donji Neradovac i Dimitrovgard-granica s Bugarskom i da bi radovi trebalo da počnu polovinom novembra.\nSvetska banka brine da li će biti novca za eksproprijaciju zemljišta, ali, koliko sam obavešten, u poslovnom planu za puteve Srbije obezbeđen je novac u te svrhe za ovu godinu.\nHamfriz kaže da rokovi za početak radova zavise od preduzeća "Koridor 10" i Vlade Srbije, koji bi trebalo da poštuju rokove:\n"Svetska banka brine da li će biti novca za eksproprijaciju zemljišta, ali, koliko sam obavešten, u poslovnom planu za puteve Srbije obezbeđen je novac u te svrhe za ovu godinu."\nPrema planu Vlade, do 2012. godine planirano je 1.58 milijardi evra za izgradnju nedostajućih deonica na Koridoru 10. Celokupan projekat bi trebalo da bude završen do 2015. godine.\nPored pomenutih sektora Istok i Jug, planiran je završetak severnog dela auto-puta i obilaznica oko Beograda. Član Upravnog odbora kompanije "Koridor 10", Nenad Ivanišević:\n"Na sektoru Sever, do izgradnje druge trake između Horgoša i Novog Sada, ta deonica je ukupne dužine 118 kilometara. Od toga, u izgradnji su dve deonice od po 10 kilometara, jedna kod Subotice, na delu od 28. do 38. kilometra i druga u blizini Novog Sada od 98. do 108. kilometra. Taj deo se finansira iz domaćih sredstava. I četvrti sektor je vezan za neizgrađene delove obilaznice oko Beograda."\nPrema istraživanju Svetske banke, Srbija se po kvalitetu saobraćajne infrastrukture nalazi na 83. mestu u svetu. Polovina puteva je u veoma lošem stanju, a samo trećina je dobila pozitivnu ocenu.\nIzgradnja Koridora 10 za Vladu Srbije je jedan od prioritetnih ciljeva koje bi trebalo dostići u što je moguće kraćem roku. To bi, po mišljenju Ivaniševića, omogućilo dalji ekonomski razvoj zemlje, posebno u kontekstu amortizovanja aktuelne ekonomske krize:\n"Da omogući ekonomski razvoj cele Srbije, a naročito nerazvijenih regiona koji se nalaze uz autoput. Drugi bitan cilj je angažovanje domaće privrede u ovim teškim, kriznim trenutcima i, naravno, da iskoristimo svoj geografski položaj kao jedna od ključnih tranzitnih zemalja na panevropskoj mreži puteva."\nSajmon Grej smatra da će Srbija, završetkom Koridora 10, imati višestruku korist, a jedna od najvažnijih je, svakako, bezbednost saobraćaja.\n"Na primer, 2008. godine u Srbiji se dogodilo 17.000 hiljada nezgoda, od čega je čak 900 sa smrtnim ishodom. Povređeno je 22.000 hiljade ljudi. To je pet puta gora situacija nego u zemljama Evropske unije, što nam jasno govori da je veoma važno da nastavimo rad na unapređivanju mreže puteva u Srbiji."\nTeško je očekivati da će neki strani investitor doći u Srbiju ako ne može da preveze svoj proizvod iz jednog u drugi kraj, ako mu je potrebno nekoliko sati više za transport samo zbog rupa na kolovozu.\nOptimizam u pogledu isplativosti Koridora 10 deli i ekonomski analitičar Milan Ćulibrk, apostrofirajući povećanje bezbednosti, smanjenje troškova, veću konkurentnost i zaposlenost:\n"Da je bilo sreće, izgradnja Koridora 10 bi počela još ranije. U svakom slučaju, dobro je što će jedan takav projekat ostati, ako bude izgrađen, i sledećim generacijama. Naime, bilo bi neuporedivo bolje da je država, i ranije, deo prihoda od privatizacije iskoristila za infrastrukturne projekte, jer bi se na taj način poboljšala i atraktivnost Srbije za privlačenje novih stranih investicija. Teško je očekivati da će neki strani investitor doći u Srbiju ako ne može da preveze svoj proizvod iz jednog u drugi kraj, ako mu je potrebno nekoliko sati više za transport samo zbog rupa na kolovozu."


Iran testirao raketni sistem\nIranska revolucionarna garda je izvela testiranje raketnog sistema, u okviru svojih trodnevnih vojnih vježbi. Državna iranska agencija IRNA je danas saopćila da su u okviru vježbi ispaljene rakete kratkog, srednjeg i dugog dometa.\nIranski državni mediji kažu da se vježbe odvijaju u 16 od 30 iranskih pokrajina, i uključuju 20 brigada elitne Garde - što je neovisno krilo iranskih oružanih snaga koje kontrolira direktno vrhovni lider Ayatollah Ali Khamnei.\nPrije dvije nedjelje Iran je takodjer izveo dva dana vježbi i testirao novi sistem zračne obrane, ruske proizvodnje. Vlada u Teheranu kaže da se vježbe izvode u cilju poboljšavanja obrambenih sposobnosti Irana.


Direktor SZO svetu uputio jasnu i zastrašujuću poruku - BIGportal.ba\n15 Septembra, 2020 15 Septembra, 2020 0490\nZaseda regionalni odbor SZO za Evropu. Generalni direktor Svetske zdravstvene organizacije Tedros Adanom Gebrejesus na početku zasedanja poslao jasnu poruku.\nNaime, on je rekao da ne sme biti opuštanja u borbi protiv COVID-19, upozorivši da trenutna pandemija nije poslednja sa kojom će se svet suočiti.\nBorba protiv COVID-19 nije ni blizu završetka – iako se, barem za sada, čini da je smrtni bilans relativno nizak, prosečan dnevni porast broja zaraženih u Evropi trenutno je viši nego tokom prvog udara pandemije u martu, rekao je Gebrejesus u govoru u ponedeljak na skupu održanom virtuelnim putem.\nUkoliko ne obuzdamo prenošenje zaraze, biće izgubljeno još ljudskih života, a postoji i stvarna opasnost od ponovnog uvođenja karantinskih mera, čija je cena bila visoka, upozorio je Gebrejesus.\nOn je rekao da, kroz program za omogućavanje pristupa sredstvima za borbu protiv COVID-19 i globalnu inicijativu pod nazivom “kovaks”, SZO radi na tome da, kada i ako bude utvrđeno da postoji efikasna i bezbedna vakcina, ona bude pođednako dostupna svim zemljama.\nIsporuke vakcine u početku će biti ograničene a prioritet mora biti dat vakcinisanju zaposlenih u najznačajnijim službama i potencijalno najugroženijih grupa stanovništva, istakao je Gebrejesus.\nOvoj pandemiji će doći kraj, ali ona neće biti poslednja, i stoga imamo zajedničku odgovornost prema svojoj deci, kao i njihovoj deci, da za sobom ostavimo svet koji je bolje pripremljen za sledeću pandemiju, podvukao je generalni direktor SZO.\nUlog nikada nije bio veći, ali nikada nije bila vrednija ni nagrada, a to je zdraviji, bezbedniji, pravedniji i održiviji svet, zaključio je Gebrejesus.\nSrbi uznemireni: Novi incident na KiM


Počela izgradnјa zgrade za boračke kategorije | 058.ba\nFOČA – U naselju Gornje Polje prije nekoliko dana počela je izgradnja stambene zgrade sa 12 stambenih jedinica za porodice poginulih boraca i ratnih vojnih invalida.\nIzvođač radova je preduzeće Konstruktor iz Foče, a vrijednost investicije, koju finansira Ministarstvo rada i boračko invalidske zaštite, je 328.000,00 konvertibilnih maraka.\nRok za završetak radova je četiri mjeseca, a nakon izgradnje ove zgrade planira se dalje zbrinjavanje porodica iz ove kategorije, istakao je načelnik opštine Foča Radisav Mašić.\n– „Pored ove zgrade mi smo konkurisali za još jednu zgradu u naselju Lazarevo gdje bismo riješili još deset porodica iz boračkih kategorija, koje su najprioritetniji slučajevi. Ovo je za nas velika investicija i Opština je uradila sve što je za ovaj objekat bilo neophodno. Obezbijedili smo svu potrebnu infrastukturu i za ovu i za zgradu u Lazarevu, za koju uskoro očekujemo saglasnost resornog Ministarstva“ – zaključio je Mašić i dodao da se na ovaj način rješava status svih porodica od prve do četvrte kategorije.\nU Boračkoj organizaciji Foča ističu da još 30 porodica iz kategorije poginulih boraca i ratnih vojnih invalida čeka odobrenje jednokratnih finansijskih pomoći od resornog ministarstva za rekonstrukciju postojećih stambenih objekata.\nPorodice koje će biti zbrinute pomenutim projektima i programima, javile su se na konkurs u Ministarsvo rada i boračko invalidske zaštite još 2008. godine, dok zahtjevi iz 2009. godine još nisu razmatrani u resornom ministarstvu.


Pad na berzama, nafta najjeftinija od 2003.\nSvetske berze danas su u dubokim minusima pošto je nastavljen pad cena nafte.\nAmerička sirova nafta s gubitkom od dva odsto prodaje se za manje od 28 dolara po barelu, što je najniži nivo od 2003, navodi agencija Asošijetid pres.\nJapanski indeks Nikei je izgubio više od 20 odsto od svoje maksimalne vrednosti koju je zabeležio u junu.\nI britanski indeks FTSE 100 je, kako prenosi Gardijan, pao za više od 20 odsto u odnosu na svoju maksimalnu vrednost.\nPad cena nafte doneo je probleme i Rusiji čija je valuta pala na rekordno nizak nivo u odnosu na dolar pošto je kurs bio 80,8 rublji za dolar.\nAmerički berzanski indeksi Dau Džons, Standard end Pur 500 i Nasdak su u minusu od preko dva odsto. Britanski FTSE 100 i francuski KAK 40 su u minusu od oko tri odsto, dok je nemački Daks na minus 2,6 odsto.\nKošmar s padom cena nafte dominira i Svetskim ekonomskim forumom koji je danas počeo u švajcarskom mestu Davos, ocenjuje Blumberg.\nDirektori naftnih kompanija, političari i bankari prvog dana Svetskog ekonomskog foruma kažu da ove godine možda neće doći do opravka cena nafte pošto veliki proizvodjači nastavljaju da pumpaju naftu, dok se smanjuje apetiti Kine za energentima. S druge strane, povratak iranske nafte na svetska tržista bi dodatno mogao da obori cenu.\n“Veoma sam pesimističan kada je reč o stanju na berzama u naredna dva-tri meseca. Ne očekujem scenario iz 2008, ali će se rasprodaja akcija nastaviti”, kazao je za Rojters Andreas Clenow, stručnjak iz ACIES Asset Management, predviđajući dalji pad na finansijskim tržištima od 10 odsto.


15 najekskluzivnijih kuća poznatih - Lux Life luksuzni portal: Moda, Stil, Trendovi, Kolekcije 2019/2020...\nBilo da pričamo o skupocenoj garderobi, automobilima, satovima, nakitu ili njihovim domovima, kategorija luksuza kojoj oni teže je zaista neprevaziđena. I dok mnogi ljudi mogu samo sanjati o jahti ili krstarenju Karibima, superautomobilima kao što su Lamborghini, Ferrari, Bugatti ili Rolls Royce, za poznate ličnosti su te stvari deo svakodnevice.\nSamim tim, nismo iznenađeni činjenicom da oni takav životni stil neguju u svim njegovim sferama, te da biraju raskošne domove, umesto regularnih kuća, punih regularnog nameštaja i naprava kojima i drugi ljudi imaju prisutp.\nIpak, kao što i sami znamo, svaka priča i način života imaju svoje nivoe, a to je definitivno primenljivo na poznate i njihove vrhunske domove. U našoj galeriji možete videti petnaest najneverovatnijih kuća poznatih. Verujemo da ćete zbog nekih makar na trenutak ostati bez teksta.\nnajluksuznije kuće poznatih\nPROČITAJTE SLEDEĆI TEKST: Na prodaju stan manekenke Karli Klos


Razgovor o verskoj toleranciji - 2004-12-14\nVerski i politièki lideri iz zemalja jugoistoène Azije i iz Australije sastali su se u Indoneziji radi promocije tolerancije kao sredstva za smanjenje opasnosti od terorizma. Predsednik Indonezije Susilo Bambang Judojono pozvao je verske lidere i vernike svih vera da zajednièki rade na suzbijanju terorizma:\n”Terorizam se danas mora smatrati za neprijatelja svih vera. Na kraju krajeva, snage svetlosti, razuma i nade moraæe da nadvladaju snage mraka, oèajanja i nasilja,“ rekao je indonežanski predsednik.\nIndonezija, u kojoj se sastanak održavao, jeste zemlja sa najveæim brojem muslimana na svetu. Iako ogromna veæina njih ima umerena gledišta, u njoj i dalje postoji mali ekstremistièki pokret odan nasilju. Taj pokret obuhvata i teroristièku organizaciju Džemaa islamija, sa æelijama širom jugoistoène Azije, koja funkcioniše u sprezi sa Al-kaidom. Proklamovani cilj te organizacije jeste osnivanje islamske države sastavljene od Indonezije, Malezije, Singapura, Bruneija, južnog dela Filipina i južnog Tajlanda. Džemaa islamija je odgovorna za bombaške napade na jedan noæni klub u Baliju, u Indoneziji, 2002. godine, u kome je poginulo više od 200 ljudi iz 27 zemalja. U novije vreme, osumnjièena je za napad na hotel Meriot, u Džakarti, 2003. godine kao i za podmetanje bombe ispred australijske ambasade, septembra ove godine, u glavnom gradu Indonezije.\nŠefa operacija Džemaa islamije, Riduana Isamudina, poznatog pod nadimkom Hambali, uhvatile su vlasti u Tajlandu, 2003. godine. Ali i bez Hambalija Džemaa islamija predstavlja opasnost po vlade i stanovništvo jugoistoène Azije.\nVerske vodje i lideri lokalnih zajednica svih vera trebalo bi da se energièno zalažu za principe verske tolerancije, prihvatanja i razumevanja.


03. 03. 2022 09:15\n12. 04. 2021 13:02\nZa jedno veče uhapšeno 17 pijanih vozača\n15. 03. 2021 10:43\nGRADIŠKA – Sedamnaest lica je uhapšeno zbog prisustva alkohola u organizmu u okviru akcije pojačane kontrole saobraćaja, a kontrolisano je 1.007 učesnika u saobraćaju, saopšteno je iz Policijske uprave Gradiška.\nTokom vikenda kažnjeno 27 vozača, četiri uhapšena\n01. 03. 2021 09:53\nGRADIŠKA - Pripadnici Policijske uprave Gradiška kontrolisali su i alko-testirali 1.202 učesnika u saobraćaju, a zbog prisustva alkohola u krvi kaznili su 27 vozača.\nIz saobraćaja isključeno 85,7 odsto kontrolisanih vozila\n19. 02. 2021 09:36\nGRADIŠKA - Tokom akcije na teritoriji Gradiške policijski službenici su kaznili 18 vozača od kontrolisanih 21 zbog tehničke neispravnosti vozila, što je 85,7 odsto, saopšteno je iz Policijske uprave Gradiška.\nKontrole na granicama Njemačke su privremene\n15. 02. 2021 13:36\nBERLIN - Pojačane kontrole na granicama Njemačke vrše se radi usporavanja širenja virusa korona i predstavljaju privremeno i krajnje rješenje, rekao je danas portparol Vlade Štefen Zajbert.\n15. 02. 2021 13:07\nPojačane kontrole saobraćaja u Trebinju\n12. 02. 2021 15:54\nTREBINJE - Policijska stanica za bezbjednost saobraćaja Trebinje od danas do 14. februara vršiće pojačanu kontrolu saobraćaj sa akcentom na prisustvo alkohola, droga i psihoaktivnih lijekova u organizmu kod vozača, saopšteno je iz Policijske uprave.\n04. 06. 2020 13:39\n20. 03. 2020 13:40\nOd kontrolisanih 1.103 , samo petoro vozača nije kažnjeno\nZVORNIK - Na području Policijske uprave Zvornik tokom februara sankcionisana su 252 lica zbog neadekvatne upotrebe mobilnog telefona za vrijeme učešća u saobraćaju, od kojih su 174 vozača i 78 pješaka.\n02. 02. 2020 10:48\nBANJALUKA - Inspektori Uprave za indirektno oporezivanje (UIO) započeće 18. februara pojačane kontrole obveznika koji se bave proizvodnjom hljeba, svježih peciva, kolača i ostalih srodnih proizvoda, najavljeno je iz UIO.


U toku priprema novih projekata Delegacije Evropske komisije u BiH\nMogući pilot projekti i za Goražde\nU Goraždu su 24.09.2007.godine boravili predstavnici Delagacije Evropske komisije u BiH i tom prilikom posjetili ministra za privredu u Vladi Bosansko-podrinjskog kantona Goražde Elfada Mašalu. Sastanku kod ministra privrede prisustvovao je i načelnik Općine Goražde prof. Mustafa Kurtović.\nOperativni menadžer Delegacije Evropske komisije u BiH, u Sektoru za poljoprivredu Vesna Grković i konsultat za pitanja agrara John M’Cormack boravili su u Goraždu na poziv švicarskog „Caritasa“ s ciljem upoznavanja sa modelima uspješne saradnje u lokalnim zajednicama. Sastanak upriličen kod ministra privrede Elfada Mašale iskorišten je za dobivanje što više informacija o poljoprivredi ovog kantona, kao i o raspoloženju vlasti da učestvuje u sufinansiranju budućih pilot projekata Evropske komisije na području Goražda i Gornjedrinske regije. Tom prilikom razgovarano je i o saradnji vlasti sa nevladinim sektorom, biznismenima i poljoprivrednim proizvođačima, kao i o projektima ruralnog razvoja koji bi se uz sredstva Evropske komisije mogli vrlo uspješno realizovati na području ovog kantona. Nije zaobiđen ni problem goraždanske mljekare „Milgor“, za čije rješavanje je ovom prilikom zatražena pomoć i predstavnika Delegacije Evropske komisije u BiH.\nVlada Bosansko-podrinjskog kantona i ranije je učestvovala u sufinansiranju projekata Evropske komisije, pa ako se u budućim planovima i pilot projektima ove evropske institucije nađe Goražde, ona će vrlo uspješno moći odgovoriti svim postavljenim zahtjevima, naglašeno je na ovom sastanku.


Naslovna strana za četvrtak, 29. novembar 2018. godine – NovostiDana.rs\nNaslovna strana za četvrtak, 29. novembar 2018. godine\nBeogradska dnevna štampa u izdanjima od četvrtka, 29. novembra, najviše piše o stanju na Kosovu posle uvodjenja uvećanih uvozih taksi i o predlogu državnog budžeta Srbije za 2019. godinu.\nBLIC „Trampu se žuri da Putinu ne bi prepustio Kosovo“, list piše kako SAD žele rešenje krize pre prolećnih izbora za Evropski parlament. „Tončev protiv Dačića za predsednika SPS“, list prenosi da bi potpredsednik Socijalističke partije Srbije mogao da bude kandidat na kongresu te stranke sledećeg meseca. List navodi da će sledeće godine doći do primene nagradjivanja u državnoj upravi „Povišica onom ko dobro radi“.\nALO „Više para za bolji standard“, o predlogu budžeta za 2019. godinu. „Putin gomila rakete na Krimu“, o krizi izmedju Ukrajine i Rusije.\nVEČERNJE NOVOSTI „Albanci hoće celu Mitrovicu“, povodom krize na severu Kosova i proslave Dana albanske zastave. O porodici Karadjordjević „Dobiće 500.000 evra umesto Belog dvora“. „Penzionerima sutra ‘leže’ po 3.000 dinara“, o isplati jednokratne pomoći.\nDANAS Intervju sa potpredsednicom Gradjanske inicijative „Sloboda, demokratija, pravda“ Ksenijom Božović list prenosi u tekstu „Zašto nisu napustili i Haradinajevu vladu“. „Brisel poziva da se reši slučaj Savamala“, o sednici Evropskog palamenta o izveštaju za Srbiju. Predsednik Fiskalnog saveta Pavle Petrović o predlogu bužeta za 2019. godinu za list kaže „Ovaj budžet neće podstaći rast BDP-a“.\nINFORMER „Januarska plata veća do 12 odsto“, list najavljuje povećanje zarada za zaposlene u javnom sektoru. „Zvezdaši igrali protiv milionera“, o utakmici Napolija i Crvene zvezde u Ligi šampiona.\nKURIR O svedočenju lidera Narodne stranke (NS) i bivšeg šefa srpske diplomatije Vuka Jeremića na sudjenju bivšem ministru unutrašnjih poslova Hongkonga Patriku Hou u Njujorku list piše „Nameštao sam Hou poslove“. „Toma zabija Vučiću nož u ledja“, list piše da će bivši lider Srpske napredne stranke Tomislav Nikolić osnovati novu stranku sa liderom Nove Srbije Velimirom Ilićem.\nPOLITIKA „Nemačka i Francuska nisu za sankcije Rusiji“, o krizi u odnosima Rusije i Ukrajine i o potencijalnom odgovoru EU. „Može li EU da utiče na poteze Albanaca“, list navodi da predstavnici Unije ne reaguju na poteze Prištine i Tirane. O protestu taksista u Beogradu list piše „Zašto je taksistima dozvoljeno da blokiraju grad“.\nSRPSKI TELEGRAF „Jeremić nameštao poslove trgovcu oružjem“, o svedočenju lidera Narodne stranke i bivšeg šefa srpske diplomatije Vuka Jeremića na sudjenju bivšem ministru unutrašnjih poslova Hongkonga Patriku Hou u Njujorku. „Srbi i Rusi zajedno protiv kriminala“, o sastanku glavnih tužilaca Srbije i Rusije u Moskvi.


Predsednik Udruženja privrednika na severu Kosova i Metohije Radoš Petrović, rekao je da su prištinske mere dovele žitelje ovih opština na ivicu humanitarne katastrofe. ”Zajednički stav privrednika sa severa Kosova je da se sve prodavnice zatvore u znak solidarnosti sa kolegama koji građane snabdevaju prehrambenim namirnicima i koji su najteže pogođeni nametima iz Prištine. Takse na srpsku robu onemogućavaju normalno funkcionisanje naših poslova i zato zahtevamo da se one što pre ukinu” - rekao je Petrović.\nPrema njegovim rečima, privrednici na severu Kosova očekuju reakciju međunarodne zajednice, a veruju i u reči predsednika Srbije Aleksandra Vučića koji je naglasio da će pomoći srpskom narodu da prebrodi ovu krizu. Petrović nije mogao da precizira do kada će prodavnice biti zatvorene, već je naglasio da će to zavistiti od razvoja situacije na terenu. Takodje je naglasio da ce pekare raditi smanjenim kapacitetom, pa će hleb biti isporučivan samo bolnici, studentskom centru i obdaništima.\nDa se podsetimo Priština je takse od 100 odsto uvela pre više od sedam meseci. Međunarodnoj zajednici upućeni su iz Beograda brojni apeli, protesti, diplomatske inicijative, što, međutim, nije urodilo plodom.


Dve fotelje hoću ja - Istinomer\n„Ko zna da čita i prevede šta je sukob interesa, on zna da mi nismo u tom sukobu i to bih pre nazvao dvojnom funkcijom.“\nhttps://www.istinomer.rs/izjava/dve-fotelje-hocu-ja/ 2010-05-25 1 5 0 Neistina Istinomer\nVeroljub Stevanović Veroljub Stevanović\nU Republičkom odboru za sprečavanje sukoba interesa su znali da čitaju, pa su u više navrata od Stevanovića tražili da se odrekne jedne od svojih funkcija. Gradonačelnik i poslanik je, međutim, ostao pri tvrdnji da sme da obavlja obe funkcije. Svoju tvrdnju zasnivao je na odluci Ustavnog suda Srbije da istovremeno vršenje dve funkcije nije prekršaj. I tu ne bi bilo nikakvog sporenja da Ustavni sud, zapravo, nije nadležan da odlučuje o sukobu interesa.\n„Ustavni sud samo određuje jesu li odredbe zakona ili ceo zakon u skladu sa Ustavom Srbije, ali ne određuje, da li je neki poslanik u sukobu interesa.“\npredsednica Saveta za borbu protiv korupcije Verica Barać, Tanjug, 23. 04. 2010. godine\nIstinomer zbog toga izjavu Veroljuba Stevanovića ocenjuje kao neistinu.\nU međuvremenu, prvog januara 2010. godine na snagu je stupio Zakon o Agenciji za borbu protiv korupcije po kojem je nespojivo vršiti dve javne funkcije. Veroljub Stevanović, ali i nekolicina drugih funkcionera, međutim, i dalje čuvaju obe fotelje.\ngradonačelnik poslanici borba protiv korupcije sukob interesa duple funkcije političari o sebi


Prema podacima kojima raspolaže Ambasada Srbije u Stokholmu, među zaraženima virusom korona, kojih je ukupno sa jučerašnjim danom 6.443, nema naših građana, izjavio je danas ambasador Dragan Momčilović.\nOn je podsetio da je jedan humanitarni let kojim je vraćen određen broj srpskih državljana već organizovan i najavio je još takvih letova.\nMomčilović je za TV Prva kazao da u Švedskoj ima oko 120.000 naših građana koji uglavnom imaju dvojno državljanstvo, regulisan boravak i ostale isprave, a da se Ambasadi direktno obraćaju oni koji su u poslednja dva tri meseca došli u posetu svojoj rodbini, turistički, sa molbom da se vrate u Srbiju.\n- Mi smo već organizovali jedan humanitarni let gde je iz Stokholma, skandinavskih zemalja, uključujući Belgiju, preko Brisela, prebačeno 144 naših građana. Planiramo i druge humanitarne lekove tako da naši građani neće ovde ostati zaboravljeni, već će postepeno biti prebacivani u Srbiju - kazao je Momčilović.\nU Švedskoj je još na snazi liberalni model borbe protiv virusa korona\nAmbasador je naveo da su zaključno sa jučerašnjim danom u Švedskoj obolele 6.443 osobe, da je 373 preminulo, 520 se nalazi na intenzivnoj nezi, a između 400 i 500 osoba dnevno oboli od virusa korone.\nKako je naveo, to su podaci koji se svakodnevno prate i shodno njima se preduzimaju mere.\n- U Švedskoj je još na snazi liberalni model borbe protiv virusa korona u smislu da su i predškolske i školske ustanove otvorene, da kafići i restorani rade, da postoji sloboda kretanja, međutim paralelno sa tim postoje i preporuke švedskog premijera da se kontakti smanjuju, da dolazi do smanjivanja socijalnih kontakata i šetanja - naveo je ambasador.\nU Švedskoj su i dalje otvoreni restorani i barovi, ali je ljudi u njima sve manje\nMomčilović navodi da Šveđani to poštuju, kao i da su restorani i kafići gotovo prazni, da nema puno ljudi u gradskom prevozu.\nPrema njegovim rečima, promene u ponašanju su nastupile i pre nego što je švedski premijer izašao i rekao da će brojati hiljade mrtvih, jer Šveđani su navikli da slušaju svoju Vladu, preporuke medicinskih stručnjaka.\nOn navodi i da je švedska vlada ambasadorima poručila da primenjuju takozvani liberalni model zbog jačanja kolektivnog imuniteta, ali i da je pitanje dokle će Švedska da primenjuje taj model, koji je, kažu, u vezi i sa porastom broja zaraženih i ugrožavanjem celog zdravstvenog sistema.\n- To su preporuke medicinskih stručnjaka i u medijima postoje kritike i medicinske struke, ali oni prate to i u skladu sa razvojem broja zaraženih oni predlažu mere. Ono što je najavio premijer jeste da će uskoro te mere biti pooštrene i da će ceo liberalni paket biti postepeno zatvaran - kazao je Momčilović.\nAvion Er Srbije vratio 110 naših građana iz Pariza\nAvion sa 134 naših građana iz Abu Dabija sleteo na aerodrom "Nikola Tesla"\nDačić: Danas NEMA LETOVA za vraćanje naših državljana iz inostranstva, sutra odluka\n(UŽIVO) DRAMATIČNO ISPRED SKUPŠTINE Lete baklje i limenke, okupljeni pozivaju na PROBIJANJE OBRUČA I NOVI UPAD U PARLAMENT (VIDEO)


Dvije krađe u Lukavici | Palelive.com\nPočetna Regija Istočno Sarajevo Dvije krađe u Lukavici\nDvije krađe u Lukavici\nISTOČNO SARAJEVO – U naselju Lukavica, opština Istočno Novo Sarajevo, nepoznata lica su iz magacina jedne firme otuđila veću količinu mašinskog alata u vrijednosti od 5.000 KM, saopšteno je danas iz Centra javne bezbjednosti Istočno Sarajevo.\nNa osnovu ovlaštenja dežurnog tužioca izvršen je uviđaj, a policijski službenici preduzimaju potrebne mjere i radnje na rasvjetljavanju ovog krivičnog djela i identifikaciji izvršilaca.\nPolicijskoj stanici Istočno Novo Sarajevo juče je radnica prodavnice „DM“, koji se nalazi u Tržnom centru „Tuš“, prijavila da je pregledom video-nadzora utvrđeno da je nepoznati muškarac iz navedenog objekta otuđio kozmetiku u vrijednosti od 360 KM.\nPoliciji na Sokocu sinoć je prijavljeno da je u ugostiteljski objekat koji se nalazi u Ulici Jove Jankovića u Sokocu ušlo lice čiji su inicijali D.Ć. sa puškom u ruci i kundakom nanio povrede licu S.P.\nO događaju je obaviješten dežurni tužilac koji je naložio da se osumnjičeno lice pronađe i uhapsi.\nPrethodni članakIzvršenje budžeta 46,21 odsto\nNaredni članakSvjedok potvrdio da su zarobljeni Srbi bili u policijskoj stanici


Mihajlović ženama: Niste same, prijavite nasilje | Novinska agencija Beta\nDRUšTVO | 25.11.2020 11:20 > 25.11 11:20\nRizik da žene budu žrtve nasilja je povećan usled pandemije korona virusa, zbog čega se Srbija i ove godine priključuje globalnoj UN kampanji "16 dana aktivizma protiv nasilja nad ženama" s porukom ženama da nisu same i da ne čekaju kraj pandemije da prijave nasilje, objavilo je danas Koordinaciono telo za rodnu ravnopravnost.\nКoordinaciono telo za rodnu ravnopravnost Vlade Srbije se u akciju pod sloganom "Nisi sama, prijavi nasilje!", uključila zajedno sa Ministarstvom unutrašnjih poslova Srbije i UN Women, a uz podršku Delegacije EU u Srbiji i norveške ambasade, navedeno je u saopštenju.\n"Ali ću poslati nekoliko poruka. Pre svega svim ženama koje trpe nasilje niste same, svi smo zajedno, moramo zajedno da se borimo i da prijavimo nasilje. Moja poruka muškarcima je da nije moguće da se protiv nasilja izborimo ukoliko ne radimo na tome zajedno, ali isto tako svi vi koji mislite da ste veliki muškarci ako bijete žene i ako one trpe bilo ekonomsko, psihičko ili fizičko nasilje od vas, niste veliki, baš naprotiv", rekla je ona.\n"Moramo da se borimo zajedno. Ali ne samo u ovih 16 dana, već svakog dana, sve dok ijedna žena i ijedna devojčica trpe bilo koji vid nasilja, moramo da se borimo", rekla je Mihajlović.\nDirektorka UN Women u Srbiji Milana Rikanović podsetila je na statistike koje pokazuju da je dom često najmanje bezbedno mesto za žene, te da prijava nasilja ne sme da čeka da pandemija korona virusa prodje.\n"Ovom kampanjom ćemo pokušati da dodjemo do svake ulice, ulaza, pa i dnevne sobe i kažemo svakoj ženi koja je u situaciji nasilja da je čujemo, da joj verujemo i da nije sama, da smo uz nju i da prijavi nasilje", kazala je ona.\n"Кroz projekte koje podržavamo nastojimo da jačamo rodne mehanizme u Srbiji i promovišemo uključivanje rodne perspektive u planiranje i programiranje pomoći. Danas se obraćamo svim ženama u situaciji nasilja i poručujemo 'Nisi sama, uz tebe smo, prijavi nasilje!'", kazao je on.\nNorveški ambasador Jorn Jelsta je takodje poručio ženama u situaciji nasilja da imaju podršku da prijave nasilje.\n"Norveška je oduvek bila veliki zagovornik rodne ravnopravnosti. I dok kontinuirano ulažemo napore ka ostvarivanju tog cilja u svojoj zemlji, takodje tu borbu podržavamo i u mnogim drugim državama širom sveta", rekao je on.\nU okviru kampanje "16 dana aktivizma protiv nasilja nad ženama", poruka "Nisi sama, prijavi nasilje!" osvanuće na bilbordima širom Srbije, TV kanalima, stambenim zgradama, kao i na društvenim mrežama, pozivajući žene ali i komšije, rodjake i prijatelje, da prijave svaki oblik nasilja nad ženama.


Sindikat SL IAT-a traži smjenu direktora | SWOT\nPredsjednik Granskog sindikata metalske industrije i rudarstva RS Tane Peulić rekao je danas u Trebinju da je u “Swisslion Industriji alata Trebinje” uposlenost kapaciteta 50 odsto i da su preostali radnici na preraspodjeli radnog vremena sa mjesečnim primanjima od 100 do 150 KM.\nPeulić je napomenuo da je od Draškovića zatraženo da na rukovodeća mjesta dovede nove snage, kako bi se preduzeće oporavilo i obezbijedili novi nalozi za proizvodnju.\nOn je dodao da se u toku iduće sedmice očekuje sastanak sa većinskim vlasnikom i pozvao radnike na jedinstvo u teškoj sistuaciji u kojoj se nalaze, kako bi preduzeće bilo sačuvano, a 1.192 radnika ostalo na radnim mjestima.\nRadomir Vlačić, zamjenik predsjednika Sindikalnog odbora Sindikalne organizacije “Swisslion Industrije alata Trebinje” rekao je da je veliki problem i to što pojedini direktori poslovnih centara fabrike ne poštuju odluke generalnog direktora o preraspodjeli radnika, već predlažu da u pojedinim pogonima rade svi zaposleni iako nema posla, dok su u nekim pogonima svi na čekanju i sa primanjima od oko 100 KM.\n“U pogonima gdje se ne poštuje odluka o preraspodjeli dolaze i oni koji su na čekanju i ometaju one koji imaju posla, pa svi dobiju platu od 600 do 800 KM”, rekao je Vlačić i dodao da u industriji alata vlada potpuni haos, jer još rade direktori pogona kojima direktor ne može ništa.\nOn je istakao da će se, ukoliko se ovako stanje nastavi, svi radnici bez poziva uskoro vratiti na svoja radna mjesta.\nGenralani direktor “Swisslion Industrije alata Trebinje” Bogdan Golić rekao je da je upoznat sa zahtjevom za njegovu smjenu i da nema komentar na to.\nKomentarišući optužbe o nepoštovanju njegovih odluka o preraspodjeli posla od pojedinih rukovodilaca poslovnih centara, on je rekao da su za te poslove isključivo odgovorni direktori tih centara.\n“Ti ljudi odgovaraju pred radnicima kolike će plate dobiti, a dobiće onoliko koliko zarade, jer to moraju dijeliti bez obzira na broj zaposlenih”, rekao je Golić i najavio da bi od oktobra trebalo da počne probna proizvodnja konditorskih proizvoda.


Od avgusta kreće proizvodnja ekološkog peleta od industrijske konoplje – Portal NAŠE SELO\nUzgajanje industrijske konoplje u poslednjih nekoliko godina postaje sve popularniji biznis u celom svetu, a samo u Evropi se od ove delatnosti godišnje prihoduje oko 56 milijardi evra.\nMirjana Kordić iz Udruženja konoplja kaže u razgovoru za Biznis.rs da je ova biljka, površine pod kojima se nalazi i njena cena doživela ekspanziju počev od 2016. godine. To se dogodilo zahvaljujući upotrebnoj vrednosti industrijske konoplje, odnosno činjenici da može da se koristi od korena do listova i cvetova. Takođe, dodaje naša sagovornica, u Srbiji se odgaja u potpuno prirodnim uslovima, a sadrži više od 20 aminokiselina, od kojih je devet esencijalnih.\nMeđutim, postoji izvesna prepreka, budući da je industrijska konoplja zabranjena u prehrambenoj industriji zbog stroge zakonske regulative.\nMirjana Kordić navodi da njeno udruženje služi kao krovna organizacija koja okuplja sve poljoprivrednike koji se bave uzgojem ove biljke i ima pre svega savetodavnu funkciju. Istovremeno, ono i otkupljuje konoplju i prerađuje je za veliki broj sopstvenih proizvoda.\n„U Srbiji trenutno ima više od 100 proizvođača konoplje. Kada smo krenuli sa radom bilo je svega 20 hektara useva, a ta površina sada prelazi nekoliko stotina hiljada hektara, što dovoljno govori o rastu proizvodnje ove kulture“, navodi Kordić.\nKako kaže naša sagovornica, uzgajanje industrijske konoplje ne iziskuje preveliko ulaganje, ali na troškove svakako utiče to da li je poljoprivrednik vlasnik zemljišta ili ga iznajmljuje. Pošto se površine mere u hektarima, to znači da cena rente može da bude prilično visoka. Međutim, biljka kao takva nije previše zahtevna.\nProblem je što zakonska regulativa nije dovoljno uređena kako bi u potpunosti bio iskorišćen potencijal ove biljke, i to zbog sastojka THC koji se, za razliku od marihuane koja predstavlja njenu „sestrinsku biljku“, nalazi u veoma malim količinama, te se stalo na tome da je Ministarstvo poljoprivrede, šumarstva i vodoprivrede donelo odluku kojom je dozvoljeno sejanje, ali ne i korišćenje konoplje u ljudskoj ishrani.\nDa bi se ovakvo stanje promenilo, osim brojnih udruženja inicijativu za promenu zakona koja bi omogućila upotrebu industrijske konoplje u ljudskoj ishrani podnela je i Privredna komora Srbije (PKS).\n„To je grana industrije koja je jako dobro razvijena u mnogim zemljama, pa čak i u mnogim zemljama Evropske unije. Mi smo imali i u Privrednoj komori nekoliko različitih sastanaka i upita i od stranih investitora koji su bili zainteresovani da pokrenu proizvodnju konoplje, ali isto tako i preradu, s obzirom na to da su ovo proizvodi koji se jako dobro prodaju na svetskom tržištu i imaju dobru cenu“, rekao je Aleksandar Bogunović iz PKS.\nUpravo ovakav sled okolnosti je i doveo do toga da se proizvođači udruže oko inicijative da se zakonodavni okvir uskladi sa razvijenim zemljama, kako bi se iskoristio pun potencijal industrijske konoplje.\nInače, konoplja nije „nova“ biljka i na ovim prostorima ima prilično dugu istoriju. Još u vreme Habsburške monarhije je hiljade hektara bilo posejano njome, a bivša Socijalistička federativna republika Jugoslavija (SFRJ) je sve do sredine 60-ih godina prošlog veka bila među vodećima po proizvodnji u Evropi i svetu. Za razliku od tog vremena, Srbija je pri samom dnu evropske liste po obimu uzgoja konoplje, iako se iz godine u godinu beleži rast.\nArmatura od konoplje\nIstraživači američkog Politehničkog instituta Rensselaer (RPI) proizveli su novu vrstu armaturne šipke od konoplje kao alternativu čeličnim šipkama, koja nema problem sa korozijom kao čelik, a uz to smanjuje emisiju ugljenika tokom izgradnje. Oni navode da Američko društvo građevinskih inženjera procenjuje vek trajanja betonskih konstrukcija na 40 do 50 godina, a da nema korozije bio bi tri puta duži. U tom slučaju bi se značajno smanjila proizvodnja armature, što bi doprinelo manjoj emisiji ugljenika.\nArmatura od konoplje se pravi procesom pultruzije u kome se vlakna spajaju i pomoću termoplastike se formira čvrsta šipka. Prvi korak je pretvaranje konoplje u konopac koji sadrži mešavinu prirodnih i plastičnih vlakana. Namotaji ovog konopca se zatim ubacuju u mašinu kreiranu specijalno za ovaj proces. To je CNC mašina veličine malog automobila, koja se nalazi na licu mesta i kuje armaturnu šipku na zahtev, uzimajući iz digitalnih datoteka podatke prema kojima savija i seče proizvod u predviđenom obliku. Autor: Stefan Petrović\nTagged industrijska konoplja, konoplja\nSubvencije Tehnologije Zaštita bilja\nMinistarstvo poljoprivrede, šumarstva i vodoprivrede – Uprava za agrarna plaćanja, objavilo je Pravilnik o izmeni Pravilnika o podsticajima za sprovođenje aktivnosti u cilju podizanja konkurentnosti kroz sertifikaciju sistema kvaliteta hrane, organskih proizvoda i proizvoda sa oznakom geografskog porekla. Propisan je novi rok za ponošenje zahteva za ostvarivanje prava na podsticaje i to od 15. aprila do 31. […]


ПУТИН СЕ СПРЕМА ЗА НУКЛЕАРНИ РАТ? Америка узнемирена, објављени снимци! (ВИДЕО)\nRusija je lansirala rakete iz podmornica, podzemnih silosa i aviona u velikoj strateškoj vežbi pod komandom Vladimira Putina, demonstrirajući svoju punu nuklearnu trijadu.\nVideo zapisi koje je podelila Rusija pokazuju da su rakete nuklearno sposobne i raspoređene, saopštilo je Ministarstvo odbrane zemlje. Probno lansiranje interkontinentalne balističke rakete izvršeno je iz nuklearne podmornice Karelija u Barencovom moru.\nRusija je proteklih godina proširila svoje vojne vežbe usred tenzija sa Zapadom dok su odnosi pali na najniži nivo posle Hladnog rata nakon povratka poluostrva Krim pod kontrolu Moskve.\nTV Zvezda je takođe prenela interkontinentalno lansiranje raketa sa kosmodroma Plesek u Arhangelskoj oblasti. Nekoliko krstarećih projektila velikog dometa takođe je ispaljeno i sa strateških bombardera Tu-160 i Tu-95 sa aerodroma Engels i Ukrajinka.\nKrstareće rakete su, kako se izveštava, uspešno pogodile ciljeve na poligonu Pemboj u Republici Komi. Balističke rakete iz Plesecka i Barencovog mora pogodile su ciljeve na poligonu Kura na Kamčatki, na ruskoj pacifičkoj obali.\nTASS je izvestio da su lansiranja izvedena pod Putinovom komandom.\n– Obuka za upravljanje strateškim ofanzivnim snagama održana je pod nadzorom vrhovnog komandanta – navodi se u izjavi ministarstva.\n„Ciljevi vežbi su u potpunosti ispunjeni.“\nVojne vežbe dolaze manje od dva meseca pre nego što početkom februara istekne novi START američko-ruski sporazum o kontroli naoružanja.\nMoskva i Vašington razgovarali su o proširenju sporazuma, ali razlike su ostale. Tadašnji predsednik SAD Barak Obama i bivši ruski predsednik Dmitrij Medvedev potpisali su 2010. novi START.\nOn ograničava svaku zemlju na ne više od 1.550 raspoređenih nuklearnih bojevih glava i 700 raspoređenih raketa i bombardera, a predviđa opsežne inspekcije na licu mesta kako bi se verifikovalo poštovanje sporazuma.\nNakon što su se i Moskva i Vašington povukli iz Ugovora o nuklearnim snagama srednjeg dometa iz 1987. godine, prošle godine, novi START je jedini preostali ugovor o kontroli nuklearnog naoružanja između dve zemlje koji još uvek postoji.\nZastupnici kontrole naoružanja upozorili su da će njihovim isticanjem ukloniti sve provere američkih i ruskih nuklearnih snaga, što predstavlja udar na globalnu stabilnost.\nU međuvremenu, 22-godišnja inženjerka dizajna Julija Kalač postala je 30.000 zaposlena u velikom preduzeću za izgradnju brodova u Belom moru sa zadatkom da modernizuje rusku nuklearnu flotu.\nSevmaš je jedino rusko brodogradilište sposobno za izgradnju podmornica na nuklearni pogon. Njegova ekspanzija povezana je sa velikom modernizacijom podvodne flote zemlje, s mnogim novim brodovima koji će biti proizvedeni u narednih deset godina.\nZa manje od jedne decenije radna snaga kompanije podigla se za više od 3.000 radnika.


SARAJEVO – Direktor Agencije za prevenciju korupcije i koordinaciju borbe protiv korupcije BiH Hasim Šabotić izjavio je da je korupcija zastupljena u svim segmentima društva u zemlji, a da je najviše korupcije u javnim nabavkama i zapošljavanju.\n“Imamo sistemsku korpuciju koja je najviše zastupljena. Prema onim prijavama koje smo mi do sada zaprimili, ukazuje se da je korupcija najviše zastupljena u javnoj upravi, pravosuđu, poreskoj i carinskoj upravi. Upravo kada je u pitanju proces javnih nabavki i zapošljavanja“, naveo je Šabotić, te dodao da su građani BiH svjesni u kakvoj zemlji žive.\nGovoreći o nadležnosti Agencije, Šabotić je izjavio za “N1” da je ona nadležna za preventivne mehanizme borbe protiv korupcije.\nDirektor Agencije za prevenciju korupcije istakao je da se nešto u BiH mora promijeniti, da je to međunarodna zajednica vidjela, ali da ova sadašnja situacija očito odgovara političkim strujama. Srna


Saopštenje: Bez suštinske promene ponašanja javnih funkcionera i poslanika nema vladavine prava - CEPRIS\nYou are here: Home / Stav CEPRIS-a / Saopštenje: Bez suštinske promene ponašanja javnih funkcionera i poslanika nema vladavine prava\nPovodom niza aktivnosti Vlade na formalnom sprovođenju Akcionog plana za Poglavlje 23, Radna grupa Nacionalnog konventa o Evropskoj uniji upozorava da isključivo formalno ispunjavanje merila bez suštinske promene ponašanja, ne dovodi do unapređenja vladavine prava i poštovanja principa podele vlasti.\nApril 19, 2021 CEPRIS\nFoto: Evropski pokret Srbija\nVisoki savet sudstva 15. aprila 2021. godine doneo Odluku o izmenama dopunama Poslovnika Visokog saveta sudstva i time uspostavio mehanizam koji će omogućiti Savetu direktno reagovanje na slučajeve nedozvoljenog uticaja na sudstvo i sudije. Budući da su upravo javni funkcioneri i poslanici ti koji najčeće komentarišu rad i odluke sudija i tužilaca, time vršeći politički uticaj, nadamo se da će ovaj mehanizam zaista funkcionisati, kada se već ne primenjuju postojeći propisi koji bi mogli da spreče ovakvo ponašanje.\nMinistarka pravde održala je 15. aprila 2021. godine sastanak o Akcionom planu za Poglavlje 23 sa predsednicom Vlade RS, novoizabranim predstavnicima Visokog saveta sudstva i Državnog veća tužilaca. Kako se navodi u medijima jedan od povoda ovog sastanka bio je rad na izgradnji mehanizma praćenja poštovanja sudskih presuda. Istog dana Visoki savet sudstva izmenio je Poslovnik o radu kojim se objašnjava način rada i odlučivanja Saveta u slučajevima nedozvoljenog uticaja na rad sudija i sudstva. Ovim izmenama u cilju zaštite nezavisnosti i samostalnosti Savet će određivati sudiju iz reda izbornih članova koji će biti nadležan da postupa u slučajevima nedozvoljenog uticaja.\nIstičemo da Revidirani Akcioni plan za Poglavlje 23 predviđa uspostavljanje efikasnog mehanizma koji će omogućiti Visokom savetu sudstva i Državnom veću tužilaca da reaguju protiv političkog mešanja i mehanizam praćenja za puno poštovanje sudskih odluka kao i uzdržavanja od javnih komentara kada je u pitanju rad sudova koji dolaze od Vladinih zvaničnika i političara.\nIstičemo da uloga Vlade i Narodne skupštine u izvršavanju ove aktivnosti treba da se odnosi na uzdržavanje od bilo kakvog uticaja na sudsku vlast, kao i na sankcionisanje ponašanja funkcionera i poslanika, koje je i dovelo do uvođenja ove mere. U situaciji u kojoj se svakodnevno u Narodnoj skupštini, na društvenim mrežama, i u određenim medijima komentariše delovanje sudija i tužilaca, bez bilo kakvih sankcija određenih postojećim propisima, vidimo kao neophodne pomenute izmene Poslovnika VSS. Pozivamo Savet da što pre odabere nadležnog sudiju koji će biti nadležan da postupa u slučajevima nedozvoljenog uticaja.\nSamo u toku aprila 2021. godine na najmanje tri skupštinska zasedanja na kojima se razmatrao izbor sudija i javnih tužilaca, kao i izbor predsednice Vrhovnog kasacionog suda, izlaganja nekolicine poslanika direktno su korišćena za napad i blaćenje sudije Miodraga Majića i komentarisanje njegovih sudskih odluka. U prethodnih godinu dana zabeleženo je više od 30 sličnih napada na sudije, od kojih su se neki dešavali uz prisustvo predstavnika pravosudnih saveta. Na njih nije reagovao ni predsednik Narodne skupštine, niti se Visoki savet sudstva naknadno oglasio. Zbog svega navedenog Radna grupa NKEU za Poglavlje 23 ističe da se održavanje ovakvih sastanaka svodi na formalno, ne i suštinsko zalaganje za vladavinu prava, dok god pomenuti govori ne bivaju sankcionisani.


Hleb života Partneri\n"Hleb života" je od samog osnivanja radio na izgradnji partnerstva sa relevantnim vladinim institucijama, organizacijama civilnog društva u Beogradu, Vojvodini i užoj Srbiji, hrišćanskim dobrotvornim organizacijama u zemlji i inostranstvu.\n„Hleb života“ polaže posebnu pažnju na zajedničkom, transparentnom i pravednom radu sa svojim partnerima u cilju postizanja održivog razvoja.\nU periodu sprovođenja humanitarnog programa, „Hleb života“ je razvio veoma široku mrežu saradnje sa obrazovnim, socijalnim, zdravstvenim ustanovama, kao i sa raznim udruženjima koja rade sa ranjivim društvenim grupama.\nSa početkom sprovođenja razvojnih projekata od 2004.godine, „Hleb života“ nastavlja i produbljuje saradnju sa svojim partnerima. Tako ostvaruje kontakte sa opštinskim centrima za socijani rad, zdravstvenim ustanovama, domovima za smeštaj starijih lica, Gerentološkim centrima, romskim i drugim udruženjima u Beogradu i široj okolini, u cilju stvaranja široke mreže podrške u lokalnoj zajednici.\n"Hleb života" je članica mreže humanitarnih organizacija i udruženja građana koje se bave pitanjima starijih, HumanaS. Cilj mreže je da pomogne starijima da dostojanstvenije žive, ali i da na temelju bogatog iskustva svih članica podrži mehaninizme saradnje između vladinog i nevladinog sektora na lokalnom nivou.\nHleb života obeležava Dečiju nedelju u programu „Podrška u obrazovanju Romskoj deci“\nHleb života učestvovao u obeležavanju 21.septembra- Medjunarodnog dana borbe protiv Alchajmerove bolesti


Damir Мikec na čelu dve evropske rang liste - Sportske vesti - Savremenisport.com\nNaslovna :: Sportske vesti ::\tDamir Мikec na čelu dve evropske rang liste\nEvropska streljačka federacija je tek na kraju meseca objavila rang liste najboljih strelaca za avgust, koje će važiti i u septembru, s obzirom da tokom osmog meseca u godini nije bilo velikih takmičenja.\nNajvažnija vest za srpsko streljaštvo je da Damir Mikec vodi na dve rang liste pištoljem. Zadržao je prvu poziciju na listi za vazdušni, a na čelno mesto se popeo i u rangiranju za malokalibarski pištolj. Mikec je vodeći vazdušnim pištoljem već deseti mesec za redom. U julu je bio drugi MK pištoljem, a na čelnu poziciju izbacila ga je srebrna medalja na Evropskom prvenstvu malokalibarskim oružjem u Bakuu. Na šampionatu u Bakuu zlato je osvojio mladi Ukrajinac Pavlo Korostilov, ali taj uspeh mu je doneo „samo“ drugo mesto na evropskoj listi, jer prethodnog meseca nije bio rangiran. Njegov zemljak, do ovog meseca vodeći Oleg Omelčuk je sada treći, dok četvrto mesto pripada našem Dimitriju Grgiću.\nSem Mikeca dvoje srpskih strelaca su na po dve liste rangirani među deset najboljih. Zorana Arunović je zadržala četvrtu poziciju vazdušnim pištoljem, dok je malokalibarskim napredovala sa 14. na sedmu mesto, zahvaljujući petoj poziciji na EP u Bakuu. Grgić je na šampionatu Starog kontinenta u glavnom gradu Azerbejdžana osvojio četvrto mesto MK pištoljem, a do te pozicije je došao i na avgustovskoj listi (u julu je bio peti). Grgić je najviše doprineo ekipnom zlatu muškog tima MK pištoljem Srbije, jer je postigao najbolji rezultat u kvalifikacijama. Vazdušnim oružjem je sedmi na listi.\nJoš troje srpskih strelaca se nalaze među deset najboljih: Milutin Stefanović (četvrti vazdušna puška), Bobana Veličković (osma vazdušni pištolj), Andrea Arsović (osma vazdušna puška).\nVredan pomena je napredak Milenka Sebića sa 56. na 15. mesto MK puškom iz ležećeg stava, kojom je na EP u Bakuu bio šesti. Milica Babić je na šampionatu u Azerbejdžanu osvojila bronzu u trostavu za juniorke, pa je na listi skočila sa 61. na 43. poziciju.\nDatum: 01.09.2017. Autor: Streljački savez Srbije


Topljenje asfalta i patika na 22. Petrovdanskom mini maratonu u Bačkoj Palanci – ARK Fruška gora\nTopljenje asfalta i patika na 22. Petrovdanskom mini maratonu u Bačkoj Palanci\n14/07/2011 3 Comments on Topljenje asfalta i patika na 22. Petrovdanskom mini maratonu u Bačkoj Palanci in Izveštaji, Trke by Nenad Jovanović\nČesto dođe trenutak kada se zapitamo koje su granice čovekovog organizma i vremenom otkrivamo da su one sve dalje i dalje. Ova trka na kojoj smo trčali u utorak 12. jula u Bačkoj Palanci po onakvom tropskom danu nam je pravi dokaz za konstataciju u prethodnoj rečenici, jer svi oni ljudi koji su bili učesnici na ovoj trci i koji su istrčali svih 13km po takvom vremenu zaslužuju veliko poštovanje.\nOva trka je nesvakidašnja u odnosu na druge u državi, na koje idemo, po nekoliko stvari. Održava se na Petrovdan, uglavnom je to radni dan, vreme trke je poslepodnevni termin, trka se odvija kroz tri mesta (Bačka Palanka, Nova Gajdobra, Stara Gajdobra). Ovakva nesvakidašnja trka je naravno nosila sa sobom i ove godine i nesvakidašnje vreme. Temperatura preko trideset stepeni čak i u 18h, užareni asfalt i jako težak vazduh za disanje su učinili trku, pa slobodno mogu reći, još interesantnijom.\nNaš klub, ARK Fruška Gora, se ovaj put nije uspeo pojaviti u većem broju na trci ove godine zbog, uglavnom, obaveza koje su svakidašnje za sve tokom radne nedelje, ali je ipak bilo predstavnika. Što se mene tiče, ja sam se uspeo izboriti za poslednje mesto u kolima društva iz Beograda, simpatično nazvanog “zemunska mafija”. Neko će se upitati, šta tu pobogu ima simpatično, ali ako se zna da su glavni članovi u stvari devojke, sve postaje mnogo jasnije. 🙂\nPreostala dva predstavnika našeg kluba, Zoki Marković i Sale Glušica, na ovu trci su došli svojim prevozom iz Novog Sada. Na kraju nas je ipak bilo četiri predstavnika kluba na ovoj trci, uz Zokija i Saleta, tu je bio još i Ivan Simić, koji mi je pravio društvo pored “zemunske mafije” u kolima. To je bilo sasvim dovoljno da se sakupi četvoročlana ekipa, ali mi je na žalost ipak nismo prijavili, jer nigde nije pisalo da se ekipe naknadno prijavljuju, bio sam uveren da će biti dovoljno da prijavim kolege iz kluba i da će ostalo odraditi organizator trke. Pošto sam ja prijavljivao drugare iz kluba, ovaj put ću preuzeti potpunu krivicu što nisam prijavio tim, a to me još više pogađa jer smo na kraju trke uvideli da bi smo najverovatnije bili drugi ekipno.\nSve je nekako teklo brzo tog dana, prijave, zagrevanje koje smo obavili trčeći prema startu. Usledio je kratak govor organizatora trke ispred crkve, gde je bio i sam start, i nakon govora je usledio start, polazak, u toku trke smo uvideli, u urnebesno toplu trku. Na početku trke sam rekao da je vreme učinilo da trka bude interesantnija, a razlog za ove moje reči je taj što su takmičari bili mnogo bliže po rezultatima nakon trke nego što bi inače bilo u normalnim uslovima za trčanje. Naime, kada neko vreme u toku trke tik ispred vas vidite da trči veličina od trkača kao što je Zdravko Mišović, momentalno znate da se nešto čudno dešava jer je čovek uglavnom napred, i možete ga videti samo na startu i cilju trke. Ali ovi vremenski uslovi su na svakog drugačije delovali, uglavnom loše, tako da je svako od nas uglavnom istrčao jednu od lošijih trka u karijeri. Na kraju smo se svi složili da je bio uspeh što smo preživeli ovu trku, i da ono što te ne uništi uvek te ojača.\nU ovoj trci pobedio je Saša Stolić, kojem kao što smo primetili ovo vreme nije smetalo da ostvari sigurnu pobedu.\nNapomenuću i rezultate članova kluba postignute na ovoj trci :\n8. mesto (50 : 46) – Zoran Marović (1. mesto u konkurenciji mlađih veterana)\n13.mesto (51 : 44) – Nenad Jovanović\n27.mesto (1 : 02 : 24) – Saša Glušica\n38.mesto (1 : 14 : 52) – Ivan Simić\nCelokupne rezultate trke možete pogledati na linku :\nŠto se tiče organizacije trke, uglavnom je sve bilo u redu, mada kao i svaka trka i ova je imala propusta. Organizator nije unapred planirao kako će se trkači vratiti po svoja kola kojima su došli u Bačku Palanku, a cilj nam je bio u Staroj Gajdobri, 13km udljenoj od Bačke Palanke. Ipak to se na kraju trke nekako uspelo popraviti jer su trkači kojima su kola ostala u Palanci prevoženi nazad da bi došli do svojih kola. Sledeći veliki nedostatak jeste bio taj što je za trkače koji su zaostajali pred kraj ponestala okrepa, tako da se ja tim ljudima divim kako su uspeli da završe trku bez vode po onakvom vremenu. Pozitivne stvari su ipak preovlađivale, okrepne stanice su bile česte i to je veliki plus (ako izuzmemo to što je na kraju, kao što sam spomenuo ponestalo vode), startnine se nisu plaćale, bilo je novčanih nagrada u više kategorija, pehari, medalje, diplome, robne nagrade za pobednike kategorija, obezbeđene su majice za trkače (mada nekom od nas nisu uručene, ali većina nas na trke ne ide zbog majica već zbog, mnogo puta spominjanog u mojim izveštajima, neverovatnog druženja), i na kraju fenomenalna večera i piće po želji. Kada se to sve zasladi sa fenomenalnim društvom, trka dobija pozitivnu ocenu kao i organizator, ali se nadamo da će sledeće godine biti popravljeni navedeni propusti. Sve u svemu sledeće druženje je već zakazano, 30. jul, Sivac, triatlon trka, bilo pojedinačna ili štafetna kategorija, u svakom slučaju provod je zagarantovan.


Etiopski atletičari dominirali na Bostonskom maratonu\nBeta\t 18. aprila 2016. 21:15\nEtiopski atletičari dominirali su na današnjem Bostonskom maratonu, pošto su osvojili prva tri mesta u muškoj i prva dva mesta u ženskoj konkurenciji.\nPrvi put u istoriji etiopski takmičari su iste godine pobedili u muškoj i ženskoj konkurenciji.\nU muškoj konkurenciji pobedio je Lemi Beranu Hejl rezutatom dva sata, 12 minuta i 45 sekundi. Drugo mesto zauzeo je prošlogodišnji pobednik Lelisa Desisa sa 47 sekundi zaostatka, a treći je bio Jeman Adhane Cegaj, sa minut i 17 sekundi zaostatka.\nAcede Bajsa pobedila je u ženskoj trci rezultatom 2:29,19 sata, pošto je u poslednjih osam kilometara uspela da nadoknadi 37 sekundi zaostatka. Drugo mesto zauzela je Tirfi Cegaje sa zaostatkom od 44 sekunde, a treća je bila Kenijka Džojs Čepkirui sa minut i 31 sekund zaostatka za pobednicom.\nNajveći broj profesionalnih američkih maratonaca propustio je današnju trku, uključujući i pobednika iz 2014. godine Meba Keflezigija, pošto su u februaru nastupili na državnim kvalifikacijama za Olimpijske igre u Rio de Žaneiru.\nNajbolje plasirani domaći takmičar bio je Zekeri Hajn, koji je zauzeo 10. mesto, a najbrža Amerikanka je Nili Spens Grejsi, koja je trku završila na devetom mestu.\nProšlogodišnja pobednica Karolina Rotič je medju prvima odustala i za sada nije poznat razlog.


Čanak: Rasistički i huškački pokliči biznismena i ministra Nenada Popovića od regiona čine ponovo ''bure baruta'' - Infobrif\nObjavljeno 21.06.2019. u 19:29\nBEOGRAD – Liga socijaldemokrata Vojvodine pozvala je danas premijerku Anu Brnabić da smeni ministra za inovacije Nenada Popovića, zbog izjava koje, kažu u LSV, predstavljaju govor mržnje prema Crnoj Gori i zbog „pretnji i uvredljivih kvalifikacija na račun crnogorskog predsednika Mila Ðukanovića“.\n„Ratnohuškačke izjave Nenada Popovića veoma su loša politička poruka, jer vode širenju mržnje i izazivanju sukoba u regionu. Rasistički i huškački pokliči biznismena i ministra Nenada Popovića od regiona čine ponovo “bure baruta“, a Srbiju guraju u sukob sa prvim susedima“, ističe se u saopštenju za javnost koje je potpisao predsednik LSV Nenad Čanak.\nTa opoziciona stranka takođe je optužila Popovića da je neskriveni lobista ruskih interesa u Srbiji i upzorila premijerku da „nije mudro u sam vrh države stavljati one koji su spremni da intrerese našeg društva podrede tuđim interesima zbog svoje materijalne koristi“.\nLSV podseća premijerku da dok ona izjavljuje u Velikoj Britaniji da EU nema alternative u politici Srbije, u Vladi je ministar Nenad Popović koji se protivi ulasku Srbije u EU i svojim ekstremističkim izjavama „podriva svaku evropsku politiku Vlade čiji je član“, zaključuje se u saopštenju.\nPopović je pre dva dana povodom najavljenog usvajanja zakona o slobodi veroispovesti u Crnoj Gori, kojim se predviđa i oduzimanje imovine Srpske pravoslavne crkve, rekao da je režim crnogorskog predsednika Mila Ðukanovića neprijatelj Srbije i „zločinački“.\n„On je poznat kao najveći kriminalac u Evropi. On mora da ispunjava sve zadatke koje mu narede sa Zapada njegovi nalogodavci i šiptarski nalogodavci, jer zna se da je duboko povezan s njima. To je zajednička šiptarsko-đukanovićevska akcija, koja je zločinačka prema srpskom narodu i državi“, rekao je tada Popović.\nCrna GoraNenad ČanakNenad Popović\nSkandalozno, holivudski glumac šokiran onim što mu se dogodilo u Beogradu


RK Krivaja pobjednik 6. Memorijalnog turnira „Vedad Muminović – Vedo“ – Svijet Rukometa\nHome / BiH Rukomet / Ostala takmičenja / RK Krivaja pobjednik 6. Memorijalnog turnira „Vedad Muminović – Vedo“\nRedakcija 9. Februara 2020.\tOstala takmičenja 38 Views\nRukometaši Krivaje pobjednici su šestog Memorijalnog turnira „Vedad Muminović – Vedo“, koji se organizuje u znak sječanja na prerano preminulog igrača RK Krivaja iz Zavidovića.\nOve godine, osim domaćina, učešće su uzele ekipe RK Konjuh iz Živinica i RK Žepče iz Žepče.\nU prvom susretu snage su odmjerile ekipe Krivaje i Žepča, a slavili su domaćini, rezultatom 39:32. U drugom susretu, ekipa Konjuha savladala je Žepče, rezultatom 33:30, da bi u finalu Krivaja bila bolja od Konjuha, rezultatom 36:31.\nNajbolji strijelac turnira je Velić Deni iz RK Krivaja koji je u dva susreta postigao šesnaest pogodaka. Za najboljeg golmana proglašen je Radović Todor iz RK Konjuh a za najboljeg igrača Bašić Haris iz RK Krivaja.


source.ba | Najveća zapljena kokaina u istoriji Paragvaja\nPolicija Paragvaja zaplijenila je danas više od 3,4 tona kokaina u blizini glavnog grada Asunsiona, a droga je bila sakrivena u skladištu za šećer.\nOvo je najveća zapljena droge u istoriji Paragvaja, dodala je policija.\nDirektor policije Luis Arias kazao je novinarima da je kokain pronađen u predgrađu Fernando de la Mora, a krijumčari su pripremali da ga istovare uz pošiljku šećera, prenio je Rojters.\n"Pričamo o više od 3.400 kilograma kokaina. Ovo je zajednička akcija jedinice za narkotike i tužilaštva, trajala je skoro mesec dana", izjavio je Arias, dodavši da se ne zna gdje je trebalo da se pošalje kokain.\nPrethodno, najveća zapljena kokaina u Paragvaju dogodila se u oktobru 2020. godine, kada je policija otkrila 2.900 kilograma droge.


Vesti online / Humanitarni most / Velika pomoć za Velike Crljene\nVelika pomoć za Velike Crljene\nHumanitarna organizacija Srbi za Srbe, u saradnji sa kompanijom Elsis iz Beograda, isporučila je 26. septembra vrednu humanitarnu pomoć od 55 komada bele tehnike porodicama u Velikim Crljenima, opština Lazarevac, u vrednosti od 1,5 miliona dinara, koje su pogodile katastrofalne majske poplave.\nZahvalnica: Najmlađi član porodice Radosavljević\nHumanitarna pomoć u vidu 20 veš-mašina, 14 šporeta, 11 frižidera, sedam zamrzivača i četiri šporeta na drvo isporučena je za 36 porodica s maloletnom decom.\nIznenađena i obradovana lica stanovnika Velikih Crljena, koje ni Tamnava ni Kolubara nisu zaobišle, sve su rekla. Klasičnih zahvalnica nije bilo, ali dečji crtež sa srcem najmlađih članova porodice Radosavljević, koji su dobili frižider i veš-mašinu, bio je rečitiji od svake reči.\nOrganizacija Srbi za Srbe okuplja više hiljada članova iz rasejanja i Srbije, pokrenula je sredinom maja veliku akciju pomoći ugroženim domaćinstvima pod nazivom "Borba protiv poplava", u Srbiji i Republici Srpskoj, čija su imanja pogođena jednom od najvećih elementarnih nepogoda u poslednjih sto godina.\nU sklopu ove akcije do sada je pomoć organizacije Srbi za Srbe isporučena za 260 porodica u Paraćinu, Trsteniku, Valjevu, Kraljevu, Obrenovcu, Svilajncu i Velikim Crljenima u vrednosti od 10 miliona dinara, a u narednih nedelja pomoć će dobiti i postradale porodice u opštinama Krupanj i Ub.\nNakon završenih akcija u Srbiji, ovi humanitarci kreću u Republiku Srpsku.\nPrva faza akcije "Borba protiv poplava" ima za cilj da obezbedi 1.000 aparata bele tehnike za oko 500 porodica iz Srbije i Republike Srpske kako bi bili u mogućnosti dobiju preko potrebnu pomoć za svoja domaćinstva.


Obaveštenje ::Autorska Agencija za Srbiju\nu skladu sa Zakonom o zaštiti podataka o ličnosti\nJAA-Autorska agencija za Srbiju bavi se ostvarivanjem autorskih i drugih prava intelektualne svojine što uključuje prikupljanje, obradu podataka o autorima i nosiocima autorskih prava, formiranje, ažuriranje i čuvanje zbirki podataka koje su potrebne radi ostvarivanja prava intelektualne svojine. Podaci kojima raspolaže Agencija obrađuju se automatizovano i ručno.\nMogućnost pristupa podacima kojima raspolaže Agencija imaju zaposleni u skladu sa internim aktima, kao i državni organi na osnovu odgovarajućeg zvaničnog dokumenta za precizno navedeni podatak i u skladu sa zakonom.\nDostavljanje podataka o ličnosti neophodno je radi ostvarivanja autorskih i drugih prava intelektualne svojine.\nAutor, odnosno nosilac autorskih prava ima pravo da u svakom trenutku pisanim putem traži brisanje podataka o ličnosti iz evidencije Agencije, uz obavezu izmirenja eventualnih dugovanja prema Agenciji.\nBrisanje ličnih podataka iz evidencije Agencije istovremeno se smatra opozivom ovlašćenja za ostvarivanje autorskih odnosno drugih prava intelektualne svojine. Ukoliko autor, odnosno nosilac prava smatra da je Agencija nedozvoljeno vršila obradu podataka, ima pravo da se obrati Povereniku za informacije od javnog značaja i zaštitu podataka o ličnosti.\nUkoliko Agencija bude obaveštena o nedozvoljenoj obradi podataka, odmah će o tome obavestiti o autora odnosno nosioca prava i Poverenika


2007-04-24 HAG/DEN HAAG\nRichard Higgs, svjedok na suđenju Dragomiru Miloševiću\nU drugom delu iskaza na suđenju generalu Dragomiru Miloševiću, veštak optužbe Ričard Higs/Richard Higgs je analizirao tri incidenta granatiranja u kojima su pijaca Markale, Livanjska ulica i sarajevsko naselje Dobrinja pogođeni minobacačkim projektilima.\nHigs je kao ekspert za minobacačke projektile dobio zadatak da na temelju materijala koje mu je dostavilo tužilaštvo proveri tačnost izveštaja sarajevske policije, UNPROFOR i vojnih posmatrača UN koji su vršili uviđaje na mestima eksplozija.\nU sva tri slučaja Higs je zaključio da su projektili ispaljeni sa teritorije pod kontrolom VRS odnosno Sarajevsko-romanijskog korpusa kojim je komandovao optuženi general Milošević.\nHigs je procenio da je ispaljivanje pojediničanih minobacačkih projektila na Markale, Livanjsku ulicu i Dobrinju trebalo da posluži zastrašivanju i terorisanju civilnog stanovništva jer, po njegovom iskustvu iz britanske vojske, ispaljivanje samo jednog projektila nema nikakvog vojnog efekta.\nU unakrsnom ispitivanju branilac Dragomira Miloševića je ukazivao da veštak optužbe nije dovoljno obučen niti ima iskustva u analizi posledica upotrebe minobacačkih projektila. Takođe je sugerisao da se u slučajevima kada se čuje samo eksplozija a ne i zvuk doleta granate može zaključiti da je eksplozivna naprava postavljena na mesto detonacije. Svedok je rekao da bi, na osnovu zvuka, "bilo opasno" potvrditi takvu pretpostavku.


Nikolić sutra daje mandat Vučiću da sastavi novu vladu – Nadlanu.com\nNikolić sutra daje mandat Vučiću da sastavi novu vladu\nObjavljeno 21. apr 2014. / 08:26:11\nPrethodno će Nikolić na kosultacijama s predstavnicima koalicije oko SNS-a razgovarati o novoj vladi koja bi, prema ranijim najavama, trebalo da bude formirana do 27. aprila.\nNikolić je u četvrtak 17. aprila počeo konsultacije o novoj vladi s predstavnicima izbornih lista koje su ušle u parlament.\nPosle konsultacija u četvrtak, predsednik Saveza vojvođanskih Mađara (SVM) Ištvan Pastor rekao je da je predsednika Srbije izvestio o stavu SVM da bude deo parlamentarne većine, a predsednik Socijalističke partije Srbije (SPS) Ivica Dačić rekao je da je koalicija oko socijalista spremna da bude deo parlamentarne većine.\nPredsedništvo SPS-a je u četvrtak na sednici održanoj posle konsultacija kod predsednika Srbije odlučilo da prihvati predlog lidera SNS-a i budućeg premijera Aleksandra Vučića o učešću u novoj Vladi Srbije.\nSNS je na izborima 16. marta osvojio 158 poslaničkih mandata, SPS 44, a SVM šest mandata.\nPored SVM-a i SPS-a, predsednik Srbije je razgovarao i s predstavnicima Demokratske stranke (DS), koja u novom skupštinskom zazivu ima 19 poslanika, koalicije oko Nove demokratske stranke (NDS),\nkoja ima 18 poslanika, i s predstavnicima Stranke demokratske akcije Sandžaka i Partije za demokratsko delovanje.\nLider DS-a Dragan Đilas izjavio je tada da ta stranke ne može biti deo nove vlade Srbije, kao i da nije ni dobio poziv za pregovore o njenom formiranju.\nPrema njegovim rečima, predstavnici DS-a na konsultacijama o formiranju nove vlade izrazili su bojazan o nekim merama koje najavljuju budući članovi vlade, jer će one izazvati smanjenje životnog standarda i dalje otpuštanje ljudi.\nPredsednik NDS-a Boris Tadić rekao je da lista okupljena oko te stranke neće ući u vladu u kojoj bi bio SPS, jer smatra da ta vlada ne bi bila delotvorna, i negirao navode medija da će pojedinci iz NDS-a biti u novoj vladi.\nPredsednik SDA Sandžaka Sulejman Ugljanin kazao je da ta stranka neće ući u novu vladu po svaku cenu, ali da očekuje poziv od mandatara i izrazio spremnost da učestvuje u zajedničkom radu na koncpetu održivog razvoja.\nPredsednik PDD-a Riza Haljimi je posle konusltacija kod predsendika Srbije u četvrtak rekao da ta stranka nema pretenziju da učestvuje direktno u vladi, ali da je zainteresovana da preko nove vlade bude direktan partner u rešavanju životnih problema Albanaca u Bujanovcu, Preševu i Medveđi.\nSDA u novom skupštinskom sazivu ima tri mandata, a PDD dva poslanička mandata.\nFoto: Beta - Nenad Petrović\naleksandar vučićtomislav nikolićvlada srbije


Preokret u Svonsiju, Fulam konačno pobedio (VIDEO) - Evropske lige, Fudbal, Top News\nPreokret u Svonsiju, Fulam konačno pobedio (VIDEO)\nAleksandar Milosavljević 15.03.2014., 18:13\nZa razliku od naših superligaških fudbalera koji su na četiri duela postigli samo tri gola na mečevima 30. kola Premijer lige napadači nisu škrtarili sa pogocima pošto ih je viđeno 17 na šest mečeva odnosno skoro tri po utakmici. Na četiri meča trijumfovali su domaći timovi, a čast gostiju spasio je Vest Bromvič Albion koji je trijumfovao protiv Svonsija.\nNajuzbudljivije je bilo u Liverpulu gde je Everton golom Kolemana u trećem minutu nadoknade vremena uspeo da savlada Kardif sa 2:1 pošto su pre toga precizni bili Delofeu sa jedne odnosno Kala sa druge strane.\nFulam je golom Deđagaha konačno uspeo da dođe do celog plena (posle devet mečeva bez trijumfa) u duelu sa Njukaslom, dok u Sanderlendu nije bilo pogodaka odnosno Kristal Palas je uspeo da se odbrani i odnese jedan bod.\nNajefikasniji meč je viđen u Sautemptonu gde su „sveci“ čak četiri puta pogađali mrežu „kanarinaca“ kojima je dva pogotka bilo suviše malo čak i za remi.\nVest Hem je rano poveo golom Kerola u Stouku, ali je to bilo sve od gostiju iz londona koji su posle toga tri puta morali da vade loptu iz svoje mreže.\nPreokret se desio i u Svonsiju i to onaj kladioničarskim rečnikom rečeno „iz keca u dvojku“ pošto je domaći tim na poluvreme otišao sa golom prednosti, ali je na kraju ostao praznih šaka pošto je VBA preko Sesenjoa i Mulumbua došao do pobede\nEverton – Kardif 2:1 (0:0)\n(Delofeu 59′, Koleman 90+3′ – Kala 68′)\nFulam – Njukasl 1:0 (0:0)\nSautempton – Norič 4:2 (1:0)\n(Šnajderlin 5′, Lambert 57′, Rodrigez 72′, Galager 90+7′ – Elmander 85′, Snodgras 86′)\nStouk – Vest Hem 3:1 (1:1)\n(Odemvinge 33′, 79′, Arnautović 69′ – Kerol 5′)\nSanderlend – Kristal Palas 0:0\nSvonsi – Vest Bromvič Albion 1:2 (1:0)\n(Lama 2′ – Sesenjo 52′, Mulumbu 85′)\n18.30h Aston Vila – Čelsi\n14.30h Mančester Junajted – Liverpul\n17.00h Totenhem – Arsenal\nHal – Mančester Siti 0:2 (0:1)\n(Silva 14′, Džeko 90′)\nPrethodna vest Abidal: Dokazao sam da mi je mesto u Brazilu\nSledeća vest Kakav debi Filipa Mladenovića (VIDEO)\nAbidal: Dokazao sam da mi je mesto u Brazilu\nKakav debi Filipa Mladenovića (VIDEO)


RTS :: Hoće li emitovanje rijaliti programa biti ograničeno od 23 do 6 sati\nDruštvo Hoće li emitovanje rijaliti programa biti ograničeno od 23 do 6 sati\nponedeljak, 21. sep 2020, 20:28 -> 20:47\nSavet Regulatornog tela za elektronske medije (REM) naložio je stručnoj službi tog tela da izradi obavezujući Pravilnik o vremenu emitovanja rijalitija "prisilnog okruženja", prema kojem će emitovanje tog programa biti ograničeno od 23 do 6 sati ujutru.\nNa televizijama sa nacionalnom pokrivenošću "promovišu se kriminalci i primitivizam koji je poguban za društveni život, ali i svest ljudi", ocenjeno je na sednici.\nKako bi približio u kojim razmerama ide ova "drastična" praksa, Cvejić je rekao da je tim povodom gledao spornu emisiju Pinka, te da se u njoj psovke bile "bipovane", dok se pretnje smrću glasno izgovaraju. Zaključuje da je "neko vodio računa šta će biti u tom programu", s obzirom na to da su psovke prikrivene, ali da nije imao svest o pretnjama koje su izrečene.\n"Takva vrsta programa je nepodesna, pogotovo za decu. Nismo imali nameru da budemo cenzori. Smatram da ovaj predlog ima osnov u zakonu, koji predviđa da se regulator stara da sadržaji koji mogu da naškode fizičkom, moralnom ili mentalnom razvoju maloletnika ne budu dostupni za medijske usluge...", rekla je Popovićeva.\nDodala je da je javnost "poprilično naoštrena" kada je reč o ovakvim programima, te da će se kroz obavezujući pravilnik štititi maloletnici, a da se kroz preporuke oni "puštaju niz vodu".\nDa Savet REM-a mora da nađe način da stane na put onome što se dešava u rijalitijima, smatra Višnja Aranđelović, koja kaže da takav program treba da bude "sklonjen" iz vremena kada su deca budna, ispred televizijskog programa, odnosno od 23 do 6 sati ujutru.\n"Bojim se da takav program može da utiče na generacije koje stasavaju. Na nama je odgovornost da zaštitimo pre svega maloletnike. U rijalitiju ne možemo da očekujemo ništa pametno kada vidimo učesnike i iz kog društvenog sloja dolaze. Ne mogu da shvatim da im se daje toliki prostor u elektronskim medijima", kaže Aranđelovića.\n"Ne možemo da pomeramo programski sadržaj, ali možemo da kažnjavamo"\nČlan Saveta REM-a Goran Petrović smatra, međutim, da se može desiti da pružalac medijske usluge obori ovakav obavezujući akt pred Ustavnim sudom, te da dostavi odštetni zahtev, koji može biti višemilionski. "Ne možemo da pomeramo programski sadržaj, ali možemo da ih kažnjavamo", rekao je Petrović.\n"U jednom satu rijaliti programa imate najmanje tri stvari zbog kojih bi REM mogao da pokrene postupak. Taj emiter će u nedelju dana akumulirati toliko kazni da ćemo moći da im oduzmemo dozvolu. Ipak, ovo može da se reguliše vremenskim ograničavanjem tih programa", rekao je Cvejić.\n"Rijaliti učesnici postali su zvezde. Ono što rade oni, postaje nova normalnost u društvu", poručio je Simjanović.


Peugeot se vraća na iransko tržište - AUTOMOBILI\n27/05/2020 8:23:22 AM\nNASLOVNA / VESTI / Peugeot se vraća na iransko tržište\nSporazum kojim će se francuski Peugeot vratiti na iransko tržište biće potpisan u četvrtak, tokom posete iranskog predsednika Hasana Rohanija Francuskoj. Kompanija Peugeot i njen francuski partner „Sitroen“ sarađivaće sa iranskim proizvođačem automobila „Hodro“ (Khodro) na proizvodnji 200.000 automobila godišnje, koristeći delove proizvedene u Iranu, saopštio je jedan izvor iz francuske vlade.\nPeugeot se povukao iz Irana 2012. zbog sankcija koje je Zapad uveo Islamskoj Republici zbog njenog nuklearnog programa. U to vreme, Iran je bio najveće tržište ove kompanije posle Francuske. Sa ukidanjem sankcija, Iran je potpisao niz trgovinskih sporazuma, a očekuje se da će Rohani, tokom dvodnevne posete Francuskoj, sklopiti i sporazum o kupovini putničkih aviona, preneo je AFP.\nTagovi2012 2016 Automobili iran khodro Peugeot povratak prodaja sankcije trziste\nPrethodno Najlepša Alfa Romeo Spider? [Galerija]\nSledeće Novi Fiat Grande Punto uhvaćen na slici


јул 26th, 2013 (0)\nGACKO, Termoelektrana Gacko trenutno ostvaruje plan proizvodnje od oko 101 odsto i u ovoj godini ubjedljivo je najveći proizvođač električne energije u Republici Srpskoj, rekao je rukovodilac Radne jedinice ove termoelektrane Maksim Skoko.\nјул 25th, 2013 (0)\nNJUJORK/LONDON, Cijena nafte nastavila je danas da pada usljed rasta zabrinutosti oko ekonomskog usporavanja Kine, kao i zbog jačanja dolara, navode analitičari.\nNema kvara na HE „Bočac“\nјул 24th, 2013 (0)\nBANJALUKA, Na Hidroelektrani /HE/ „Bočac“ na rijeci Vrbas nema nikakvog kvara, a trenutni protok je oko 110 metara kubnih, potvrđeno je Srni u Službi održavanja HE.\nKreso: Gas pojeftinjuje\nSARAJEVO, Direktor „BH gasa“ Adnan Kreso izjavio je da gas neće poskupjeti, već, naprotiv, da treba da pojeftini.\nAleksandar Bobkov novi član Odbora direktora NIS-a\nјул 23rd, 2013 (0)\nBEOGRAD, Odbor direktora Naftne industrije Srbije (NIS) imenovao je doktora ekonomskih nauka Aleksandra Bobkova za člana tog odbora, umjesto Vladislava Barišnjikova koji je podnio ostavku na tu dužnost, saopštio je danas NIS. Odbor direktora NIS-a je na pisanoj sednici, ...\nMOSKVA, Makedonija i Rusija su potpisale danas sporazum o saradnji u izgradnji kraka gasovoda „Južni tok“ za isporuku gasa u Makedoniju.


Tanjug 18. oktobra 2021. 20:00\nBANJALUKA – U Okružnom javnom tužilaštvu Banjaluka danas je formiran predmet protiv direktora Agencije za lekove i medicinska sredstva BiH Aleksandra Zolaka, saopšteno je iz tužilaštva.\nKako se dodaje u saopštenju, nakon formiranja, predmet je predat\npostupajućem tužiocu na dalji rad, prenosi RTRS.\nVlada Republike Srpske uputila je u petak krivičnu prijavu Okružnom javnom tužilaštvu u Banjaluci protiv Zolaka zbog izvršenog krivičnog dela zloupotreba službenog položaja ili ovlašćenja iz člana 315 Krivičnog zakonika Republike Srpske.\nU prijavi se, između ostalog, navodi da Zolak već duži period, počevši od 24. septembra ove godine, u kontinuitetu koristi svaku priliku, uključujući medijski nastup na teritoriji RS i BiH kako bi, kako se tvrdi, iznosio netačne, dvosmislene i neproverene informacije, kao i informacije suprotne utvrđenom činjeničnom stanju od stručnih institucija u vezi sa upotrebom kiseonika u bolnicama i drugim zdravstvenim ustanovama u RS u smislu da se umesto kiseonika koji ima medicinska svojstva za lečenje pacijenata koristi industrijski kiseonik.\n„Prijavljeni je iznosio ove neistine iako je Vlada RS odmah nakon pojavljivanja u javnosti pomenutih dezinformacija angažovala referentnu laboratoriju iz Srbije koja je izvršila uzorkovanje kiseonika koji se koristi u medicinskim ustanovama u UKC Banjaluka i bolnici u Prijedoru“, saopšteno je iz Vlade RS.\nU Saopštenju se napominje da su rezultati analize i ispitivanja jasno pokazali da se u obe zdravstvene ustanove koristile kiseonik koji ispunjava sve propisane uslove za lečenje pacijenata i da ima veći procenat medicinskih karakteristika i svojstava od onih koji su standard u farmakologiji i medicini.


Tadić najavio skori početak razgovora Beograda i Prištine – Nadlanu.com\nTadić najavio skori početak razgovora Beograda i Prištine\nBEOGRAD/NJUJORK, 24. septembra 2010. (Beta) – Predsednik Srbije Boris Tadić razgovarao je u Njujorku s visokom predstavnicom EU za spoljnu politiku i bezbednost Ketrin Ešton o nastavku dijaloga Beograda i Prištine i svim otvorenim pitanjima na Balkanu.\nTadić, koji boravi u Njujorku na zasedanju 65. Generalne skupštine UN, rekao je u četvrtak da je sa Eštonovom dogovarao bitne elemente dijaloga, ko će ga voditi i na koji način, prenela je agencija Fonet.\n„Zaključili smo da je još prerano govoriti o učesnicima u dijalogu, ali nema nikave dileme da će pregovarački timovi biti sastavljeni od eksperata“, rekao je Tadić. On je najavio da će i EU formirati svoj tim koji će biti učesnik pregovora i olakšavati prevazilaženje spornih pitanja.\nSrpski predsednik naveo je da je Beograd predložio da se krene od onih tema u kojima je najlakše pronaći rešenje, kako bi se čitav dijalog vodio u dobroj atmosferi.


Za četiri godine autoputem Banjaluka – Prijedor | BL Portal\nPrivredno društvo “Šandong International” uplatilo je 4,4 miliona evra koncesione naknade, čime su stvoreni uslovi za potpisivanje ugovora o koncesiji za izgradnju autoputa Banjaluka – Prijedor dužine oko 42 kilometra.\nPrivredno društvo “Šandong International” koncesiju će dobiti na 33 godine, uključujući i period izgradnje.\n“Već danas imam sastanke s Republičkom upravom za geodetske i imovinsko-pravne poslove i Pravobranilaštvom RS i odmah treba otpočeti s eksproprijacijom zemljišta. Naša je obaveza da tu eksproprijaciju završimo i vjerujem da u roku od godinu dana to možemo uraditi, a kineski partner u tom periodu će raditi na projektovanju”, rekao je za “Nezavisne” Neđo Trninić, ministar saobraćaja i veza Republike Srpske.\nPrema procjenama, eksproprijacija zemljišta za autoput koštaće oko 42 miliona KM, i to će ići na teret Republike Srpske, koja se ugovorom obavezala i na to da će kada autoput bude u funkciji garantovati putarinu od 30 miliona evra. Prema ranijim izjavama, u prvim godinama nakon puštanja u saobraćaj, sigurno je da broj vozila neće biti dovoljan za naplatu 60 miliona KM putarina.\n“Prvih pet-šest godina broj vozila neće biti dovoljan da izmiri te obaveze, ali će kasnije biti više nego dovoljan. U prvih pet-šest godina treba da obezbijedimo servisiranje tih obaveza. Smatramo da to neće biti problem. Riječ je o investiciji od 297 miliona evra, a pretpostavka je da će u početku naplata putarine pokrivati 50 odsto tog iznosa”, rekao je nakon što su završeni pregovori s kineskim partnerima Dušan Topić, direktor JP “Autoputevi Republike Srpske”.\nNakon što je kinesko privredno društvo uplatilo koncesionu naknadu, u narednih nekoliko dana trebalo bi da bude potpisan i zvanični ugovor o koncesiji. Paraf na ovaj ugovor već je stavljen, a svoju saglasnost dali su i Komisija za koncesije RS i Pravobranilaštvo Republike Srpske. Rok za izgradnju autoputa Banjaluka – Prijedor je tri godine, a, kako kaže Trninić, kineski partner uvjerava da to može biti znatno prije, odnosno za dvije godine.\nPrema generalnom projektu, autoput od Banjaluke do Prijedora imaće po dvije saobraćajne trake u oba smjera, razdjelno ostrvo i zaustavne trake, a očekuje se da će biti izgrađeno sedam tunela i 35 mostova, tri petlje i infrastruktura za zatvoreni sistem naplate putarine s tri stanice za naplatu, kao i sistemom za upravljanje i kontrolu bezbjednosti saobraćaja.\nPrema planu, autoput od Banjaluke do Prijedora prva je faza kompletnog projekta koji podrazumijeva izgradnju autoputa prema Novom Gradu, a pregovori s kineskim partnerima u vezi s ovim projektom traju duže od tri godine i ovo je prvi put da se ovakav infrastrukturni projekat gradi na modelu koncesije s obzirom na to da su svi raniji pokušaji da se na ovaj način pronađu partneri propadali.\nBrnabić: Nadam se da nećemo morati da upotrijebimo vojsku


“Dobra žena“ Mirjane Karanović putuje u Švedsku | Nostalgija.com\n“Dobra žena“ Mirjane Karanović putuje u Švedsku\nNakon svetske premijere na Sandensu, rediteljski prvenac Mirjane Karanović biće prikazan na filmskom festivalu u Geteborgu.\nNaime, Bergman je bio počasni predsednik Festivala u Geteborgu do svoje smrti, 2007. godine. U saradnji s njim, festival uspostavlja međunarodnu filmsku nagradu za „debitanta koji u svom filmu tretira egzistencijalne teme sa dinamičnim ili eksperimentalnim pristupom filmskim sredstvima izražavanja“. Osam filmova takmičiće se za nagradu koja će ove godine biti dodeljena po deseti put, a među njima je i „Dobra žena“. Mirjana Karanović će prisustvovati svim projekcijama na festivalu u Geteborgu, a ima ih tri, kao i svečanoj dodeli nagrada.\nObjavljeno u kategoriji: Film Oznake: Dobra žena, filmski festival, Geteborg, glumica, Mirjana Karanovic, prvenac, Sandens, Švedska


Decenija Nestlé ulaganja u zdravije generacije regiona - Zdravlje i bezbednost - Ringeraja.rs\nSavez za zdraviju budućnost - regionalna konferencija\nGlobalna inicijativa Nestlé for Healthier Kids odvija se u više od 80 zemalja širom sveta u cilju obrazovanja dece u osnovnim školama o važnosti pravilne ishrane i bavljenja fizičkom aktivnošću.\nU Srbiji, projekat je poznatiji pod imenom ZdravoRastimo, Vrtim Zdravi Film u Hrvatskoj, i kao Zdravo u Bosni i Hercegovini.\nPromocija proizvoda je strogo zabranjena internim politikama.\nTokom 10 godina na nivou regiona, kroz projekat je edukovano više od 200.000 učenika iz 1.776 osnovnih škola i 35.000 roditelja, dok je u implementaciju uloženo gotovo 1.400.000 evra.\nSavez sa školski sport Srbije partner je u izvođenju projekta ZdravoRastimo.\nU Srbiji projekat ZdravoRastimo je u poslednjoj, devetoj sezoni obuhvatio više od 28.000 đaka i 95 nastavnika iz 92 škole širom zemlje.


Vaskršnji koncert u Hramu Svetog Save - Dan u Beogradu\nNaslovna » Izlasci » Muzika » Koncerti » Vaskršnji koncert u Hramu Svetog Save\nVaskrÅ¡nji koncert u Hramu Svetog Save\nAh Neša 25. april 2019. Koncerti Postavite komentar\nU ponedeljak, 29. aprila od 20.00, u kripti Hrama Svetog Save Centar beogradskih festivala (CEBEF) organizuje Vaskršnji koncert.\nPovodom proslave najvećeg hrišćanskog praznika Vaskrsa nastupiće podmladak i dečji hor Pančevačkog srpskog crkvenog pevačkog društva, Dečji hor Prvog beogradskog pevačkog društva, Dečji crkveni hor „Blagoslov“ iz Sremske Mitrovice, Gradski ženski hor „Barili“ iz Požarevca, Pevačko društvo Mokranjac, SPD „Srbadija“ iz Bijeljine, Hor Hrama Svetog Save i Niška crkvena pevačka družina „Branko“.\nNa programu su duhovne i narodne pesme, napevi, molitve, pesme o Vaskrsu, a učestvovaće i dramski umetnici Tamara Dragičević i Petar Benčina, koji će čitati duhovne tekstove u pauzama između nastupa horova i pevačkih društava.\nHorovima će dirigovati Borjana Stražmeštrov, Radmila Knežević, Tamara Pajkanović, Katalin Tasić, Katarina Stanković, Jelena Milićević Trakilović i Sara Cincarević.\nRadio televizija Srbije prenosiće Vaskršnji koncert. (danubeogradu.rs)\nTagovicrkvene pesme duhovna muzika hram svetog save izlasci koncerti muzika uskrs uskrs 2019 vaskrs vaskršnji koncert\nPrethodni Bečke festivalske nedelje 2019.\nSledeći Мeridian Kazino kalendar: Za svakog po nešto…


Fadil Novalić i ostali optuženi zbog sumnjive nabavke respiratora stigli na Sud BiH — Radio Velkaton : Radio Velkaton\n25. Avgusta. 2021. Bosna i Hercegovina\nFadil Novalić i ostali optuženi zbog sumnjive nabavke respiratora stigli na Sud BiH\nPremijer FBiH Fadil Novalić i ostali optuženi u predmetu “Respiratori” stigli su jutros u Sud BiH gdje ih očekuje ročište nakon skoro mjesec dana pauze.\nZa danas je predviđeno svjedočenje direktora Federalnih robnih rezervi FBiH Tončija Bavrke i Adnana Harčića.\nNa posljednjem održanom ročištu Tužilaštvo BiH je izvodilo dokaze, a prije svega prepiske između optuženih vezane za sam proces nabavke 100 spornih respiratora iz Kine.\nFadil Novalić, Fahrudin Solak i Fikret Hodžić optuženi su za udruživanje radi činjenja krivičnih djela u vezi sa djelima zloupotreba položaja ili ovlaštenja, primanje nagrade ili drugog oblika koristi za trgovinu uticajem.\nFederalna ministrica finansija Jelka Milićević je optužena za nesavjestan rad u službi.\nNa suđenju su dosad svjedočili Đenan Salčin, bivši direktor Agencije za javne nabavke BiH, generalna direktorica KCUS-a Sebija Izetbegović, direktor firme Cubicus Denis Đulalić, anesteziologinja Aida Čorbeg, Davor Pehar, bivši direktor Zavoda za javno zdravstvo FBiH, Šejla Cilović-Lagarija, stručna suradnica u Zavodu za javno zdravstvo Federacije BiH, Marina Bera, bivša članica Kriznog štaba FBiH te Bahra Džaka, Novalićeva sekretarica.


Nekadašnje holivudske lepotice bez mere: Posle Demi Mur, šokiralo nas naduveno lice Ešli Džad - 24sedam\nNekadašnje holivudske lepotice bez mere: Posle Demi Mur, šokiralo nas naduveno lice Ešli Džad\nGlumica se pravdala i jednim zdravstvenim razlogom, a konačno progovorila i o nesreći koju je doživela u Kongu\n18. februar 2021, 18:15\nMnoge poznate lepotice odbijaju da ostare. Ili im prosto to ne dozvoljavaju pritisak posla i okruženja u kom se nalaze, pa nemilice posežu za čarima plastične hirurgije.\nPlanetu su obišle fotografije Demi Mur koja je na modnoj reviji pokazala svoje novo, u najmanju ruku deformisano lice, a posle nje istim stazama je krenula još jedna nekadašnja holivudska lepotica.\nVažila je za vanserijsku prirodnu lepoticu, a sada se glumica Ešli Džad (53) unakazila operacijama i botoksom.\nKada se nedavno pojavila na jednom političkom skupu, prisutni su bili u neverici, a kako su to zabeležili i fotografi, sada se ceo svet čudi. Lice joj je bilo toliko naduveno da praktično nije ličila na sebe!\nGlumicu su ove priče pogodile, te se odmah oglasila, priznajući da je stavljala botoks, ali da je za to imala i jedan zdravstveni razlog.\n– Patim od stravičnih migrena i injekcije botoksa su jedan od načina da se izborim sa njima i da mogu da funkcionišem normalno. Svi vi koji ste osuli paljbu po meni, ženomrsci ste bez obzira na pol – poručila je ona.\nIstina je da postoje neka zdravstvena stanja usled kojih se koristi botoks – za neutralisanje nerava u slučajevima jakih glavobolja, kočenja vilice, pa čak i prekomernog znojenja, kada se ubrizgava u pazuh.\nMeđutim, slavna glumica je već godinama meta kritika zbog svog izgleda i prečestog posećivanja hirurga.\nE sada, da li je Ešli zbog zdravlja ili žala za mladošću preterala, znaju ona i njen hirurg.\nFotografije su tu da nas podsete na to kakva je bila pre 30 godina.\nInače, ona je nedavno progovorila o nesreći koju je doživela u Kongu. Imala je katastrofalne povrede nakon što se saplela na oboreno drvo koje nije videla od pokvarene lampe koje je nosila na svojoj ekskurziji.\nTada je provela 55 sati na putu ka Južnoj Africi gde joj je ukazana medicinska pomoć zbog slomljene noge, a sada je postavila fotografije oporavka dok je bila na afričkom kontinentu.\n-Slomila sam nogu na četiri mesta i imala sam oštećenje nerva – napisala je između ostalog Džad, dodavši da je postojala mogućnost da izgubi nogu ili da umre od posledica unutrašnjeg krvarenja.\n-Razlika između Kongoanca i mene je osiguranje od katastrofe koje mi je omogućilo da 55 sati nakon moje nesreće dođem do operacionog stola u Južnoj Africi – ispričala je glumica za “Njujork Tajms.”\nOna je išla u Kongo zbog konzervatorskih radova i da bi istraživala bonobo majmune u divljini, što čini sa svojim partnerom dva puta godišnje.\nĆerka Monike Beluči i Vensana Kasela na velika vrata ušla u svet mode: Ponosna mama podelila fotografiju naslovnice\nU 62. godini izgleda bolje nego sa 40! A za to ima pet običnih saveta\nTagovi: BotoksEšli DžadLepota\nNastavlja se drama na Pešteru: Rendžeri pokušali ženku beloglavog supa da namame hranom, ona odmah pobegla (FOTO)


Otkrivamo detalje prvog dana uzbudljive trke od Zagreba do Beograda za kojom je ceo svet poludeo - Muški magazin - trendovi, fitness, lifestyle, saveti, devojke... `\nTim od šestoro trkača iz Beograda, predvođen kapitenom Biljanom Cvijanović, posle 19 sati trčanja prešao je oko 280 km svog zacrtanog puta od Zagreba ka Beogradu, ušao je na teritoriju Republike Srbije, i našao se na 8. mestu svetske listi The Speed Project Do It Yourself trke. Ipak, ostalo je još skoro toliko da se istrči u jednoj od najzahtevnijih trka njihovih života.\nU subotu tačno u 13 časova, starim brdovitim zagrebačkim putem, šestorka iz Srbije uputila se ka našem glavnom gradu. Cilj im je da pređu što više kilometara za 31h i 15 minuta, odnosno da u Beograd stignu večeras nešto pre 20h. Strategija tima podrazumeva podelu u dva manja tima od po troje trkača koji se smenjuju na svaka tri sata, dok se unutar podtimova štafeta predaje sledećem trkaču na svaka četiri kilometara.\nOvaj tempo se u samom startu pokazao kao dobar izbor, jer je tim istrčao mnogo više od početno planirane kilometraže. Ono što je trkačima tokom jučerašnjeg dana bila pomalo otežavajuća okolnost je veoma visoka temperatura od oko 28 stepeni.\n„Dan je bio veoma topao, ali nas je adrenalin gurao da trčimo brže i jače. Noć je bila poprilično teška, međutim uspeli smo da istrčimo planirane deonice brže nego što smo imali u planu na samom početku. Podeljeni smo u dva podtima, jedan čine Stefana Cerovina, Petar Ristivojević i Marko Vozab, dok smo u drugom Danilo Fabris, Miloš Dimitrijević i ja. Kada jedan tim trči, drugi je na trosatnoj pauzi i uspeva malo da odspava u kombiju koji nas prati sve vreme, i povrati energiju. Ovaj drugi dan trčanja će nam biti svakako teži, ne toliko zbog predela i puta koji ćemo da prelazimo, koliko zbog umora jer trčimo satima, ali optimizam je veoma prisutan“, kaže kapiten Biljana Cvijanović dok se priprema da istrči svoje nove kilometre.\nI dok Bilja trči svoju deonicu puta, u adidas Runners Belgrade vozilu ostatak tima pokušava da pripremi telo za novi napor. Na stolu je i doručak koji sadrži obavezne proteine i ugljene hidrate, tu su jaja, voće, orašasti plodovi i pirinač. Saborci pomažu jedni drugima masažom mišića i istezanjem, a kada vide da je trkaču koji upravo prelazi svoju kilometražu potrebna dodatna podrška, usporavaju vozilo, puštaju mu omiljene pesme i bodre ga da nastavi dalje.\nI meštani okolinih mesta su bili tu da aplaudiraju adidas Runners Belgrade timu, oni su izlazili na puteve, snimali trkače i govorili im poruke podrške što je ekipi iz Beograda dalo još više elena da nastave dalje u punoj brzini.\nTHE SPEED PROJECT DO IT YOURSELF\nThe Speed Project je trka koja se svake godine trči od Los Anđelesa do Las Vegas, kroz nepristupačnu pustinjsku dolinu simboličnog naziva Dolina smrti. Originalnu ekipu čine timovi od po 6 trkača - 2 devojke i 4 muškarca, ali osim toga postoje i skroz ženski timovi, solo trkači, kao i free style timovi koji broje od 4 do 62 člana. Ove godine važe malo drugačija pravila, trkači sami biraju rutu, lokaciju i strategiju trke. Jedina pravila su da se trči štafetno, tako da u svakom trenutku trči samo jedan trkač iz tima i da se pređe što više kilometara za 31h i 15 min.\nPrenos trke i rezultate adidas Runners Belgrade tima, kao i svih takmičara širom sveta mogu se pratiti i putem interneta na portalu tspdiy.com\nPROČITAJTE SLEDEĆI TEKST: Zavesa za tuširanje koja štedi vodu